cyanic-selkie/wikianc huggingface dataset:
ബ്രിട്ടീഷ്‌ എയർവേസ്
കോഡ്ഷെയർ ധാരണകൾ
ബ്രിട്ടീഷ്‌ എയർവേസുമായി കോഡ്ഷെയർ അല്ലെങ്കിൽ പങ്കാളിത്ത ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയർ ബാൾട്ടിക്, എയർ ബെർലിൻ, അലാസ്ക എയർലൈൻസ്, എയർ ഇന്ത്യ, അമേരിക്കൻ എയർലൈൻസ്, ബാങ്കോക്ക് എയർവേസ്, കാതി പസിഫിക്, ഫിൻഎയർ, ഫ്ലൈബ്, ഗൾഫ്‌ എയർ, ഐബീരിയ, ജപ്പാൻ എയർലൈൻസ്, ജെറ്റ്ബ്ലൂ, ലാൻ എയർലൈൻസ്, ലോഗൻഎയർ, മലേഷ്യ എയർലൈൻസ്, മെരിഡിയാന ഫ്ലൈ, ക്വാൻട്ടസ്, ഖത്തർ എയർവേസ്, റോയൽ ജോർദാനിയൻ, എസ്7 എയർലൈൻസ്, ടം എയർലൈൻസ്, വ്യുലിംഗ്, വെസ്റ്റ്ജെറ്റ്.
നോർത്ത് ബാറ്റിൽഫോർഡ്
നോർത്ത് ബാറ്റിൽഫോർഡ് കാനഡയിലെ പടിഞ്ഞാറൻ-മധ്യ സസ്‌കാച്ചെവാനിലുള്ള ഒരു നഗരമാണ്. പ്രവിശ്യയിലെ ഏഴാമത്തെ വലിയ നഗരമായ ഇത് ബാറ്റിൽഫോർഡ് പട്ടണത്തിൽ നിന്ന് വടക്കൻ സസ്‌കാച്ചെവൻ നദിക്ക് എതിരെ സ്ഥിതിചെയ്യുന്നു. രണ്ട് സമൂഹങ്ങളും ഒരുമിച്ച് "ബാറ്റിൽഫോർഡ്സ്" എന്നാണ് അറിയപ്പെടുന്നത്. നോർത്ത് ബാറ്റിൽഫോർഡ്, ഉൾനാടൻ മുനിസിപ്പാലിറ്റിയായ നോർത്ത് ബാറ്റിൽഫോർഡ് നമ്പർ 437, നോർത്ത് ബാറ്റിൽഫോർഡ് ക്രൗൺ കോളനി (സെൻസസ് സബ്ഡിവിഷൻ) എന്നിവയുമായി അതിർത്തി പങ്കിടുന്നു.
ബ്രിട്ടീഷ്‌ എയർവേസ്
അവലംബം
വർഗ്ഗം:വിമാനസർവീസുകൾ
ബുഡെറൂ ദേശീയോദ്യാനം
ഓസ്ട്രേലിയയിലെ] ന്യൂ സൗത്ത് വെയിൽസിൽ ഇല്ലാവര മേഖലയിൽ സ്ഥിതിചെയ്യുന്ന ദേശീയോദ്യാനമാണ് ബുഡെറൂ ദേശീയോദ്യാനം. 7,219 ഹെക്റ്റർ (17,840 ഏക്കർ) പ്രദേശത്ത് വ്യാപിച്ചുകിടക്കുന്ന ഈ ദേശീയോദ്യാനം സിഡ്നിയിൽ നിന്ന് ഏകദേശം 99 കിലോമീറ്റർ  തെക്കു-പടിഞ്ഞാറായാണുള്ളത്.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഡെപ്യൂട്ടി സൂപ്രണ്ട് ഓഫ് പോലീസ്
ഇന്ത്യൻ പൊലീസിലെ ഒരു റാങ്ക് ആണ് ഡെപ്യൂട്ടി സൂപ്രണ്ട് ഓഫ് പോലീസ് DYSP എന്ന ചുരുക്ക നാമത്തിൽ ഇത് അറിയപ്പെടുന്നു. സാദാരണ ഗതിയിൽ സർക്കിൾ ഇൻസ്‌പെക്ടർ ക്ക് മുകളിൽ വരുന്ന തസ്തികയാണ് DYSP
ഒൽമെക് വർഗം
ഒൽമെക്‌ വർഗ്ഗം ********************* അല്പം നിഗൂഢത നിറഞ്ഞ ചരിത്രം ആണ് ഇത് എന്തായാലും ഇതിനെ പറ്റി നമുക്കു നോക്കാം. ഒൽമെക്‌ എന്ന വർഗ്ഗം പന്ത്രണ്ട് നൂറ്റാണ്ടോളം മധ്യ അമേരിക്കയിൽ ജീവിച്ചിരുന്നു. അമേരിക്കൻ സംസ്കാരത്തിന് അടിത്തറ പാകിയവർ പെട്ടെന്ന് അപ്രത്യക്ഷരായി. അവർ ആരായിരുന്നു എന്നോ എവിടെയാണ് അപ്രത്യക്ഷരയെന്നോ ലോകത്തിനു അധികമൊന്നും അറിഞ്ഞു കൂടാ. ഇരുപതാം നൂറ്റാണ്ടിലാണ് ഓൽമെക് വർഗ്ഗക്കാരെ കുറിച്ചു കുറച്ചെങ്കിലും അറിഞ്ഞു തുടങ്ങിയത് .അമേരിക്കൻ സംസ്കാരത്തിന്റെ പൂർവ്വ പിതാക്കന്മാർ ആയി ആണ് അവരെ കരുതുന്നത്. ഇവർക്കുശേഷം വന്ന മായൻ വർഗ്ഗക്കാരോടു കൂടിയാണ് അമേരിക്കൻ സംസ്കാരം തഴച്ചു വളരാൻ തുടങ്ങിയത്. ഓൽമെക്കുകാരുടെ തിരോധനത്തെ കുറിച്ചു അറിയാൻ കഴിഞിരുന്നു എങ്കിൽ  അമേരിക്കൻ സംസ്കാരത്തെ കുറിച്ചുള്ള അറിവ് കൂടുതൽ കൃത്യവും കാണിശവും ആകുമായിരുന്നു.
ഗൾഫ് ഓഫ്‌ മെക്സിക്കോയിലാണ് ഓൽമെക് സംസ്കാരം ഉടലെടുത്തത്. വളരെ താഴ്ന്നു കിടക്കുന്ന ഈ ചതുപ്പുനിലം.കാടു നിറഞ്ഞതായിരുന്നു അവിടെ വെള്ളപൊക്കം പതിവായിരുന്നു .പ്രതികൂല സാഹചര്യം ഉണ്ടായിട്ടും .അവർ ഉന്നതമായ ഒരു സംസ്കാരം പടുത്തുയർത്തി.പന്ത്രണ്ടു നൂറ്റാണ്ടോളം അവർ ഐക്യത്തോടെ ജീവിച്ചു. ഒൽമെക് വർഗ്ഗക്കാരെക്കുറിച്ചറിയാൻ ഇന്നേവരെ നാലു കേന്ദ്രങ്ങൾ  മാത്രമേ പര്യവേഷണത്തിന് വിധേയമാക്കാൻ  കഴിഞിട്ടൊള്ളു.കാടു നിറഞ്ഞ ഈ സ്ഥലങ്ങളിൽ ധാരാളം റബ്ബർമരങ്ങൾ ഉണ്ടായിരുന്നു. ഈ റബ്ബർ മരങ്ങളെ 'ഒലിൻ' എന്നാണ് ആ നാട്ടുകാർ വിളിച്ചിരുന്നത്. 'ഒലിൻ'എന്ന പദത്തിൽ നിന്നായിരിക്കണം ഓൽമെക് എന്ന പേര് ഉണ്ടായത്. ഒൽമെക് സംസ്കാരത്തിന്റെ  സുവർണ കാലഘട്ടം ബിസി 800 നും 500നും ഇടക്കായിരുന്നു .നഗരസൂത്രണത്തെ കുറിച്ചും വാസ്തുശിൽപ.വിദ്യയെ കുറിച്ചും ഒൽമെക്കുകാർക്ക്‌ അറിവുണ്ടായിരുന്നു. അവർ പിരമിഡും അതിനു മുകളിൽ ചതുഷ്കോണ രൂപവും നിർമിച്ചിരുന്നു.നാലു കോണിന്റെ വക്കുകളും കൃഷ്ണശില കൊണ്ട് അലങ്കരിച്ചിരുന്നു.ഈ പിരമിഡിനായി രണ്ടു മനുഷ്യ നിർമിത കുന്നുകൾ  സമാന്തരമായി നിലകൊണ്ടിരുന്നു .കുന്നുകളെ ശ്മശാനമായിട്ടാണ് ഇവർ ഉപയോഗിച്ചിരുന്നത്. ഇവക്കുള്ളിൽ കൊത്തുപണി ചെയ്ത കല്ലുകളും  സമ്പന്നമായി അലങ്കരിച്ചിരുന്ന അൾത്താരകളും ഉണ്ടായിരുന്നു .കൃഷ്ണശിലകളിൽ തീർത്ത വലിയ തലകൾ മറ്റൊരു സവിശേഷതയായിരുന്നു.കട്ടി കൂടിയ വലിയ ചുണ്ടുകളും  കുറിയതും പാരന്നതുമായ മൂക്കും നേരിയ കണ്ണുകളുമാണ് ആ തലകൾക്കുണ്ടായിരുന്നത്. ഒൽമെക്കുകാരുടെ  അതിശയകരമായ കലാവിരുതാണ് ഈ ശില്പങ്ങൾ വ്യകതമാക്കുന്നത്.
ഒരു മെക്സിക്കൻ ഗ്രാമത്തിൽനിന്നും കുഴിച്ചെടുത്ത പച്ചക്കൽ പ്രതിമ ഒരു അമ്മയെയും കുഞ്ഞിനെയും ചിത്രീകരിക്കുന്ന ഒന്നാണ് .കുഴിച്ചെടുക്കപ്പെട്ട മറ്റൊരു പ്രതിമ ആകാശത്തേക്ക് നോക്കിയിരിക്കുന്ന കുരങ്ങിന്റെ മുഖമുള്ള മനുഷ്യന്റേത് ആണ് ഇത് ഒൽമെക്കു കാരുടെ ദൈവമാണ് എന്നാണ് അനുമാനം. പകുതി മനുഷ്യരും പകുതി മൃഗവും ചേർന്നാണത്രേ അവരുടെ ദൈവവിഗ്രഹങ്ങൾ. ഒൽമേക് ശിൽപികൾ അക്കിക്കല്ലിൽ പണിത 5 ഇഞ്ച് മാത്രം ഉയരമുള്ള 'കരയുന്നകുഞ്ഞ് ' എന്ന പ്രതിമ വളരെ പ്രശസ്തമാണ്. ഈ പ്രതിമയുടെ തലക്ക്‌ ആനുപാതികമായി വലിപ്പം കൂടുതലാണ് .ഒറ്റക്കല്ലിൽനിന്ന് ഭീമാകാരമായ തലകൾ കൊത്തുപണി ചെയ്യുന്നതിൽ ഏറെ താൽപര്യം കാണിച്ചിരുന്നു ഓൽമെക്കുകാർ 18മുതൽ 30 ടണ് വരെയായിരുന്നു അവയുടെ ഭാരം .പത്തു അടിയിലധികം ഉയരമുണ്ടായിരുന്നു.അറുപത് മെൽ അകലെയുള്ള കരിങ്കൽ ക്വാറിയിൽനിന്ന് പുഴയിലൂടെ ചങ്ങാടം വഴി കൊണ്ടുവന്നതായിരിക്കണം ഈ ഒറ്റകല്ലുകൾ ഈ തലകൾ നേതാക്കന്മാരുടേതാണ് എന്നാണ് പുരാവസ്തു വിദഗ്ദ്ധരുടെ അഭിപ്രായം.
ഒൽമെക്കുകാർ  ശില്പവിദ്യയിൽ മാത്രമല്ല ഗണിതശാസ്ത്രത്തിലും കലണ്ടറിലും തല്പരർ ആയിരുന്നു  അക്കങ്ങൾ എഴുതുന്ന സബ്രദായം ഇവർ സ്വതന്ത്രമായി ഉരുത്തിരിച്ചെടുത്തതാണ് എന്നതാണ് പണ്ഡിതന്മാരുടെ അഭിപ്രായം. ഇവരിൽ നിന്നാണ് മായൻന്മാർ ഈ വിദ്യ സ്വായത്തമാക്കിയത്. ഇത്ര ഉന്നതമായ ഒരു സംസ്കാരത്തിന് ഉടമകൾ ആയിട്ടും ഒൽമെക്കുകാർ നാമാവശേഷമായി പെട്ടെന്നുള്ള ഈ തിരോധാനത്തിന്റെ കാരണം ഇന്നും നിഗൂഢമായിതന്നെ അവശേഷിക്കുന്നു.
അവലംബം
വർഗ്ഗം:സാംസ്കാരികം വർഗ്ഗം:മൺമറഞ്ഞുപോയ സംസ്കാരങ്ങൾ
ചേറുമ്പ് ഇക്കോ ടൂറിസം വില്ലേജ്
കരുവാരകുണ്ട് ചേറുമ്പ് ഇക്കോ ടൂറിസം വില്ലേജ് ആഭ്യന്തര മന്ത്രിയായിരുന്ന രമേശ് ചെന്നിത്തലയാണ് ഉദ്ഘാടനം ചെയ്തത്. 2.70 കോടി ചെലവഴിച്ചാണ് പദ്ധതിയുടെ ഒന്നാം ഘട്ടം പൂർത്തീകരിച്ചത്. രണ്ടാം ഘട്ട പദ്ധതിക്കായി രണ്ട് കോടി രൂപയാണ് വകയിരുത്തിയിരിക്കുന്നത്.
സവിശേഷതകൾ
പശ്ചിമഘട്ട മലനിരകളിൽ നിന്ന് ഉത്ഭവിക്കുന്ന ഒലിപ്പുഴയുടെ മനോഹാരിത പരമാവധി ഉപയോഗപ്പെടുത്തിയാണ് ഇക്കോ ടൂറിസം വില്ലേജ് നടപ്പാക്കുന്നത്. ബോട്ട് ജെട്ടി, നടപ്പാത, കുട്ടികളുടെ പാർക്ക്, സൈക്കിൾ ട്രാക്ക്, തൂക്കുപാലം മുതലായവ ഇവിടുത്തെ മുഖ്യ ആകർഷകങ്ങളാണ്. പതിറ്റാണ്ടുകൾക്ക് മുമ്പ് ഒലിപ്പുഴയിൽ നിർമിച്ച പെഡൽ ബോട്ട് ശ്രദ്ധേയമാണ്.
ഗ്രീൻ കാർപ്പറ്റ് പദ്ധതി
ടൂറിസം കേന്ദ്രങ്ങളിലെ സാങ്കേതിക മികവുകൾക്ക് ഊന്നൽ നൽകി ആരംഭിച്ച ഗ്രീൻ കാർപറ്റ് പദ്ധതിയുടടെ ഭാഗമായി മലപ്പുറം ജില്ലയിൽ നിന്നും തെരഞ്ഞെടുത്ത മൂന്ന് കേന്ദ്രങ്ങളിലൊന്നാണ് ചേറുമ്പ് ഇക്കോ ടൂറിസം വില്ലേജ്.
സാൻഡ് ബ്രാഞ്ച് (ഡാളസ് കൗണ്ടി, ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു അൺഇൻകോർപ്പറേറ്റഡ് കമ്മ്യൂണിറ്റിയാണ് സാൻഡ് ബ്രാഞ്ച്.ഹാൻഡ്ബുക്ക് ഓഫ് ടെക്സസ് പ്രകാരം, 2000ആമാണ്ടിൽ ഇവിടെ 400 പേർ വസിച്ചിരുന്നു.
ചേറുമ്പ് ഇക്കോ ടൂറിസം വില്ലേജ്
അവലംബം
വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:കേരളത്തിലെ വിനോദസഞ്ചാരം
ടിൻ ഡ്രം
സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസിന്റെ ആദ്യ കൃതിയാണ് ദ ടിൻ ഡ്രം. ആധുനിക യൂറോപ്യൻ സാഹിത്യത്തിലെ സുപ്രധാന രചനകളിലൊന്നാണിത്. നിരൂപകപ്രശംസ നേടിയ ഈ നോവൽ മാത്രമല്ല, ബെസ്റ്റ് സെല്ലറായിരുന്നു. പിൽക്കാലത്ത് ഗബ്രിയേൽ ഗാർഷ്യ മാർക്കേസിലൂടെ പൂർണതയിലെത്തിയ മാജിക്കൽ റിയലിസത്തിന്റെ വികസനത്തിനും ഈ നോവൽ വഴിതുറന്നു.
പ്രമേയം
1959ൽ രണ്ടാം ലോകയുദ്ധം പ്രമേയമാക്കി എഴുതിയ നാസി വിരുദ്ധകൃതിയാണ് ഇത്. മൂന്നാമത്തെ വയസ്സിൽ ഇനി വളരേണ്ട എന്ന് തീരുമാനിച്ച ഒരു ബാലമനുഷ്യൻ ഓസ്‌കർ മാറ്റസെറാത്തിന്റെ കാഴ്ചപ്പാടിലൂടെ 20-ാം നൂറ്റാണ്ടിന്റെ ചരിത്രമാണ് കഥനം ചെയ്യപ്പെടുന്നത്.
സിനിമയിൽ
1979-ൽ പുറത്തിറങ്ങിയ ടിൻ ഡ്രമ്മിന്റെ ചലച്ചിത്രാവിഷ്‌കാരത്തിന് അക്കൊല്ലത്തെ കാൻ ചലച്ചിത്രമേളയിലെ പാം ദ ഓർ അവാർഡും മികച്ച വിദേശ ചിത്രത്തിനുള്ള ഓസ്‌കർ അവാർഡും ലഭിച്ചു.
പുറം കണ്ണികൾ
വർഗ്ഗം:ജർമ്മൻ നോവലുകൾ വർഗ്ഗം:ഗുന്തർ ഗ്രാസിന്റെ നോവലുകൾ വർഗ്ഗം:നോബൽ സമ്മാനം നേടിയ കൃതികൾ വർഗ്ഗം:1959 വർഗ്ഗം:നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
ടർക്കോയ്സ്
ടർക്കോയ്സ് എന്നത് ഒരു അൽപ്പമൂല്യ ടർക്കിഷ് രത്നക്കല്ലാണ്. ടർക്കിഷ്ക്കല്ല് എന്ന് അർഥമുള്ള പിയറെ ടർക്കോയ്സ് (Pierre turquoise) എന്ന ഫ്രഞ്ച് പദത്തിൽ നിന്നാണ് ടർക്കോയ്സ് എന്ന സംജ്ഞയുടെ നിഷ്പത്തി. ആകർഷകമായ കടുത്ത ഇളംനീല നിറമാണ് പുരാതനകാലം മുതൽക്കേ ടർക്കോയ്സിനെ ഒരു രത്നഖനിജമാക്കിത്തീർത്തത്. ചെറിയൊരു ശതമാനം ചെമ്പ് അടങ്ങിയ അലൂമിനിയത്തിന്റെ ജലീയ ഫോസ്ഫേറ്റാണ് ടർക്കോയ്സ്. രാസസംഘടനം:CuAl6(PO4)4(OH)8 4H2O. ടർക്കോയ്സിൽ അടങ്ങിയിരിക്കുന്ന ചെമ്പിന്റെ അംശം ഖനിജത്തിന് നീലനിറം പ്രദാനം ചെയ്യുന്നു. ഗുണനിലവാരം കുറഞ്ഞ ഖനിജത്തിന്റെ നിറം നീലകലർന്ന പച്ച ആയിരിക്കും. ഇരുമ്പിന്റെ സാന്നിധ്യമാണ് ഈ നിറവ്യത്യാസത്തിന് കാരണം.
ഭൗതികഗുണങ്ങൾ
സൂക്ഷ്മകണികാപിണ്ഡങ്ങളും സിരകളും അടരുകളുമായി പ്രകൃതിയിൽ കാണപ്പെടുന്ന ടർക്കോയ്സ് ട്രൈക്ലിനിക് ക്രിസ്റ്റൽവ്യൂഹത്തിലാണ് ക്രിസ്റ്റലീകരിക്കപ്പെടുന്നത്. വിഭംഗം: ശംഖാഭം, കാഠിന്യം: 6, ആ. ഘ. 2.7, സുതാര്യത: അർധ പാരഭാസകം (semi translucent) മുതൽ അപാരദർശി (opaque)വരെ. പൊതുവേ അപാരദർശിയും മെഴുകിനു സമാനമായ ദ്യതിയും പ്രദർശിപ്പിക്കുന്ന ടർക്കോയ്സിന്റെ ചൂർണാഭയ്ക്ക് വെള്ളനിറമാണ്. ആകാശനീല, നീലകലർന്ന പച്ച, പച്ച കലർന്ന ചാരനിറം, മഞ്ഞ ഛവിയുള്ള പച്ച എന്നീ നിറങ്ങളിൽ ടർക്കോയ്സ് പരലുകൾ പ്രകൃതിയിൽ കാണപ്പെടുന്നു. ടർക്കോയ്സ് സരന്ധ്രമായതിനാൽ സൂര്യപ്രകാശത്തിൽ ക്രമേണ നിറം മങ്ങിപ്പോകുന്നു.
വളരെയേറെ ജനപ്രീതിയുള്ള ഖനിജമാണ് ടർക്കോയ്സ്. ടർക്കോയ്സിന്റെ തന്നെ ശകലങ്ങളോടുകൂടിയ ലിമൊണൈറ്റ് എന്ന സ്ഥാനീയ ശിലയാണ് ടർക്കോയ്സിന്റെ അധാത്രി (matrix). ഫോസിൽ ടർക്കോയ്സ് എന്ന് സാധാരണ വിശേഷിപ്പിക്കാറുള്ള ഇനം യഥാർഥ ടർക്കോയ്സ് അല്ല; നീലനിറമുള്ള ഫോസിൽ അസ്ഥിയോ പല്ലോ ആണിത്.
അലുമിനിയം അടങ്ങിയതും പരിവർത്തനവിധേയമായതുമായ ആഗ്നേയശിലകളിലും അവസാദശിലകളിലുമാണ് സാധാരണയായി ടർക്കോയ്സ് നിക്ഷേപങ്ങൾ കാണപ്പെടുന്നത്. വരണ്ട കാലാവസ്ഥ അനുഭവപ്പെടുന്ന മധ്യപൗരസ്ത്യദേശം, പശ്ചിമ യു. എസ്., മെക്സിക്കോ എന്നിവിടങ്ങളിൽ ഒരു ദ്വിതീയധാതുവായി ടർക്കോയ്സ് കാണപ്പെടുന്നു. ഇറാൻ, ഇന്ത്യയിലെ നിഷാപൂർ എന്നിവിടങ്ങളിൽ നിന്നാണ് മുമ്പ് നല്ലയിനം ടർക്കോയ്സ് രത്നങ്ങൾ ലഭിച്ചിരുന്നത്. പേർഷ്യ, ഈജിപ്റ്റ്എന്നീ രാജ്യങ്ങളിൽ നിന്നും മുമ്പ് ഗുണനിലവാരം കൂടിയ ടർക്കോയ്സ് ലഭിച്ചിരുന്നു. ഇപ്പോൾ പശ്ചിമ യു. എസ്സിലാണ് ഈ ഖനിജം ഏറ്റവും കൂടുതൽ ഉത്പാദിപ്പിക്കപ്പെടുന്നതെങ്കിലും അതിന് ഗുണനിലവാരം വളരെ കുറവാണ്. ഇന്ത്യയിൽ ടർക്കോയ്സിന്റെ ഉപസ്ഥിതി കണ്ടെത്തിയിട്ടുള്ളത് നിഷാപൂർ, അജ്മീറിനു സമീപമുള്ള രാജാരി, സിങ്ഭമിലെ റാഖാ ഖനി എന്നിവിടങ്ങളിൽ ആണ്.
പുറംകണികൾ
വർഗ്ഗം:കല്ലുകൾ വർഗ്ഗം:അലൂമിനിയം ധാതുക്കൾ വർഗ്ഗം:ചെമ്പ് ധാതുക്കൾ വർഗ്ഗം:ഫോസ്ഫേറ്റ് ധാതുക്കൾ
അബ്ദുല്ലാഹ് ഇബ്നു' അംറ് ഇബ്നുൽ ആസ്
പ്രവാചകൻ മുഹമ്മദിന്റെ അനുചരനും ഈജിപ്തിലെ ഗവർണ്ണറുമായിരുന്നു അബ്ദുല്ലാഹ് ഇബ്‌നു അംറുബ്‌നു ആസ് ( عبد الله بن عمرو بن العاص 684-ൽ മരണം). ഹദീഥുകൾ ആദ്യമായി രേഖപ്പെടുത്തിത്തുടങ്ങിയത് അബ്ദുല്ല ആയിരുന്നു എന്ന് കരുതപ്പെടുന്നു. ഇദ്ദേഹം സമാഹരിച്ച ഹദീഥുകൾ അൽ സഹീഫത്തുസ്സദിഖ എന്ന പേരിലറിയപ്പെടുന്നു. അഹ്‌മദിബ്‌നു ഹമ്പൽ തന്റെ മുസ്നദിൽ അബ്ദുല്ല രേഖപ്പെടുത്തിയ ഹദീഥുകളെല്ലാം ഉൾപ്പെടുത്തിയിട്ടുണ്ട്. പിതാവായ അംറുബ്നു ആസിന് മുൻപേ തന്നെ ഇസ്‌ലാമിലേക്ക് കടന്നുവന്ന അബ്ദുല്ല, എഴുത്ത് അറിയാവുന്നതിനാൽ മുഹമ്മദിന്റെ പ്രത്യേക പരിഗണന നേടിയിരുന്നു. 664-ന്റെ തുടക്കത്തിൽ ഈജിപ്ത് ഗവർണ്ണറായിരുന്ന പിതാവിന്റെ മരണത്തോടെ ഏതാനും ആഴ്ചകൾ ഈജിപ്തിന്റെ ഗവർണ്ണറായി പ്രവർത്തിച്ചിട്ടുണ്ട്.
അവലംബം
വർഗ്ഗം:684-ൽ മരിച്ചവർ വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:സ്വഹാബികൾ
കന്നഡ ഉപഭാഷകൾ
കന്നഡ ഉപഭാഷകൾ എന്നും വിശാലമായ അർത്ഥത്തിൽ കന്നഡ-ബഡഗ ഭാഷകൾ എന്നും അറിപ്പെടുന്നത് കർണാടകയിലും അതിനു ചുറ്റും ഉള്ള ഭൂപ്രദേശങ്ങളിൽ ആളുകൾ സംസാരിച്ച് വരുന്ന ഭാഷകളൂടെ സമൂഹമാണ്.
കന്നഡ ഉപഭാഷകളും ഭാഷകളും
കുന്ദഗന്നഡ, ഹവിഗന്നഡ, അരെഭാഷെ തുടങ്ങിയ ഇരുപതോളം ഉപഭാഷകൾ കന്നഡയിൽ ഉണ്ട് എന്ന് കരുതുന്നു.
ബഡഗ
ബഡഗ ഭാഷ കന്നഡയോട് വളരെ അടുത്ത സാമ്യമുള്ള ഒരു ഭാഷയാണ്. തമിഴ്നാട്ടിലെ നീലഗിരി മലയോരത്തിലെ ബഡഗ ജനവിഭാഗമാണ് ഈ ഭാഷ സംസാരിക്കുനത്. ബഡഗ ഒരു സ്വതന്ത്ര ദ്രാവിഡ ഭാഷയാണെന്ന് അഭിപ്രായവും നിലവിലുണ്ട്. അടുത്ത കാലത്ത് സാഹിത്യരംഗത്തും ബഡഗ ഭാഷയ്ക്ക് പ്രാതിനിധ്യം ലഭിച്ചു. ഒരു പിടി സിനിമകളും ബഡഗ ഭാഷയിൽ ഇറങ്ങിയിട്ടുണ്ട്. ക്രിസ്ത്വബ്ദം പന്ത്രണ്ടാം നൂറ്റാണ്ടിന് ശേഷമാണ് ബഡഗ കന്നഡയിൽ നിന്നും വേർപ്പെട്ടത് എന്നും കരുതപ്പെടുന്നു. കന്നഡയിൽ ഴ, റ എന്നീ വർണ്ണങ്ങൾ ലുപ്തമായത് പോലെ ബഡഗയിൽ ലുപ്തമായിട്ടില്ല. എന്നാൽ പൊതുവെ ള വർണ്ണത്തോടെ വ്യവഹരിക്കപ്പെടുന്ന വാക്കുകളും ബഡഗയിൽ ഴ വർണ്ണത്തോടെ ആണ് വ്യവഹരിക്കപ്പെടുന്നത്. ഉദാഹരണത്തിന് കന്നഡയിൽ അവളു(അവൾ) എന്നാണെങ്കിൽ ബഡഗയിൽ അവഴു എന്നാണ്.
ഹോലിയ
ഹോലിയ എന്നും ഹോലാർ, ഹോലെ, ഹോലു, ഗോളാരി കന്നഡ എന്നും പല വിധമായി അറിപ്പെടുന്ന ഭാഷ കന്നഡയോട് പ്രകടമായ സാമ്യമുള്ളതാണ്. മഹാരാഷ്ട്രയും മധ്യപ്രദേശും ഉൾപ്പെടെ ആകെ 500 പേര് ഹോലിയ ഭാഷ സംസാരിക്കുന്ന് എന്ന വിവരം ലഭ്യമായിട്ടുണ്ട്.
കന്നഡ ഭാഷകളെ കുറിച്ചുള്ള വിസ്തൃത പഠനം
കന്നഡ ഭാഷകൾ എന്ന പ്രയോഗം ഒരുപാട് പഴക്കം ചെന്നതാണ്. ക്രിസ്ത്വബ്ദം ഏഴാം നൂറ്റാണ്ടിൽ രചിക്കപ്പെട്ട കന്നഡയിലെ ആദ്യ ഗദ്യകൃതിയായ കവിരാജ മാർഗ്ഗത്തിലും കന്നഡങ്ങള് എന്ന പ്രയോഗം കാണാവുന്നതാണ്. കന്നഡ ഭാഷകളെ കുറിച്ച് വിസ്തൃത പഠനം നടത്തിയവരുടെ പേരുകൾ ചുവടെ ചേർക്കുന്നു.
അവലംബങ്ങൾ
വർഗ്ഗം:കർണാടക വർഗ്ഗം:കന്നഡ വർഗ്ഗം:കർണ്ണാടക ഭാഷകൾ വർഗ്ഗം:ദ്രാവിഡഭാഷകൾ വർഗ്ഗം:കർണ്ണാടകയുടെ സംസ്ക്കാരം
ക്രയോജനിക് എൻജിൻ
ക്രയോജനിക്സ്
വളരെ താഴ്ന്നതോ ഉയർന്നതോ ആയ ഊഷ്മാവിൽ വസ്തുക്കളുടെ സ്വഭാവം വ്യത്യസ്തമാണ്. മൈനസ് 100ഡിഗ്രി സെൽഷ്യസ് മുതൽ മൈനസ് 273ഡിഗ്രി സെൽഷ്യസ്(0 കെൽവിൻ) വരെയുള്ള വളരെ താഴ്ന്ന ഊഷ്മാവിൽ ദ്രവ്യത്തിന്റെ ഗുണങ്ങളെ കുറിച്ചുള്ള പഠനശാഖയെ ക്രയോജനിക്സ് എന്ന് പറയുന്നു.
റോക്കറ്റ് എൻജിൻ
നോദകങ്ങൾ (ഇന്ധനവും ഒക്സികാരിയും) ജ്വലന ചേംബെറിലെത്തിക്കാനുള്ള ബൂസ്റ്റെർ പമ്പുകളും ടർബോ പമ്പുകളും അതിനു വേണ്ട കുഴലുകളും ജ്വലന ചേംബറും നോസിലും അടങ്ങിയതാണ് ഒരു റോക്കറ്റ് എൻജിൻ. നോദക ടാങ്കുകളും എൻജിനും ചേർന്നാൽ ഒരു റോക്കറ്റ് സ്റ്റേജ് ആകുന്നു. ഓരോ സ്റ്റേജും ഒരു ചെറിയ റോക്കറ്റ് ആണ്.
നോദകങ്ങളുടെ ക്ഷമത
ഏത് നോദകമാണ് കൂടുതൽ നല്ലത് എന്നത് അവയുടെ ക്ഷമതയെ അടിസ്ഥാനമാക്കി തീരുമാനിക്കുന്നു. നോദകങ്ങളുടെ ക്ഷമത അവയുടെ വിശിഷ്ട ആവേഗത്തെ അടിസ്ഥാനമാക്കിയാണ്. വിശിഷ്ട ആവേഗം കൂടുതലുള്ള നോദകമാണ് നല്ലത്. ക്രയോജനിക്സ് ഇവിടെയാണ് ഉപയോഗപ്പെടുത്തുന്നത്. ക്രയോജനിക് നോദകങ്ങളായ ദ്രവ ഹൈഡ്രജൻ, ദ്രവ ഓക്സിജൻ എന്നിവയുടെ ചേരുവയുടെ വിശിഷ്ട ആവേഗം 455ആണ്. മണ്ണെണ്ണ ദ്രവ ഓക്സിജൻ എന്നിവയുടെ വിശിഷ്ട ആവേഗം 358ഉം ഹൈഡ്രസീൻ നൈട്രജെൻ ടെട്രോക്സൈഡ് എന്നിവയുടെത് 344ഉം മാത്രമാണു. അതായത് ഏറ്റവും ക്ഷമത കൂടിയ നോദകം ക്രയോജനിക് നോദകമായ ദ്രവ ഹൈഡ്രജൻ + ദ്രവ ഓക്സിജൻ ആണ്. കൂടാതെ ഈ ക്രയോജനിക് നോദകങ്ങൾ നല്ല ത്രസ്റ്റും പ്രദാനം ചെയ്യുന്നു. ഇവയാണ് ക്രയോജനിക് നോദകങ്ങളുടെ പ്രാധാന്യം. എന്നാൽ ഹൈഡ്രജനും ഓക്സിജനും വാതകങ്ങളാണ്, അതിനാൽ അവയുടെ വ്യാപ്തവും കൂടുതലാണ്. വ്യാപ്തം കുറയ്ക്കാനായി ഇവയെ ദ്രാവകമാക്കേണ്ടതുണ്ട്. അതിനായി ഇവയെ ഇവയുടെ ക്രാന്തിക താപനിലയുടെ താഴേക് തണുപ്പിക്കുന്നു. ഓക്സിജൻ -182.82 ഡിഗ്രി സെൽഷ്യസിലും ഹൈഡ്രജൻ -252.87 ഡിഗ്രി സെൽഷ്യസിലും ദ്രാവകമായി നില നിൽക്കുന്നു. ഇത്തരത്തിൽ തണുപ്പിച്ച ദ്രവ ഓക്സിജനും ദ്രവ ഹൈഡ്രജനും യാദാക്രമം ഒക്സീകാരിയും ഇന്ധനമായും ഉപയോഗിക്കുന്ന റോക്കറ്റ് എൻജിൻ ആണ് ക്രയോജനിക് എൻജിൻ.ഇന്ത്യയും ക്രയോജനിക്സാങ്കേതിക വിദ്യ കൈവരിച്ച രാജ്യമായി ജി സാറ്റ് ൧൪ ഭ്രാമാനപതത്തിൽ എത്തിച്ചു കൊണ്ടാണ് ഇന്ത്യ ഈ നേട്ടം കൈവരിച്ചത്
മാങ്ങ അച്ചാർ
മാങ്ങ കൊണ്ടുണ്ടാക്കുന്ന ഒരു ഭക്ഷണപദാർഥമാണ് മാങ്ങ അച്ചാർ (Mango Pickle).
മാങ്ങ അച്ചാർ ഉണ്ടാക്കുന്ന വിധം
പച്ചമാങ്ങ ചെറിയ കഷ്ണങ്ങളാക്കി അരിയുക. അതിലേക്ക് പാകത്തിന് ഉപ്പും മഞ്ഞൾപ്പൊടിയും ചേർത്ത് നന്നായി ഇളക്കി ഒരു തിപ്പലിയിൽ വയ്ക്കുക.(പുളിയുള്ള മാങ്ങ ആണെങ്കിൽ തിപ്പലിയിൽ വയ്ക്കുന്നത് മാങ്ങയിൽ നിന്നു പുളിയിറങ്ങാൻ സഹായിക്കും ). ഒരു രാത്രി മുഴുവൻ മാങ്ങ അങ്ങനെ തന്നെ വയ്ക്കുക. അടുത്ത ദിവസം ചുവടുകട്ടിയുള്ള പാത്രത്തിൽ ആവശ്യത്തിനു നല്ലെണ്ണ ഒഴിച്ച്, ചൂടാവുമ്പോൾ കടുക് താളിച്ച്‌ വെളുത്തുള്ളിയും ഇഞ്ചിയും പൊടിയായി അരിഞ്ഞത് ചേർത്ത് നന്നായി മൂപ്പിക്കുക. അതിനുശേഷം പാകത്തിന് മുളകുപൊടി, കായപ്പൊടി, ഉലുവാപ്പൊടി എന്നിവ അൽപം വെള്ളത്തിൽ കുറുക്കി പാത്രത്തിലൊഴിച്ച് നന്നായി മൂക്കുന്നതുവരെ ഇളക്കുക. (പൊടികൾ കരിയാതെയിരിക്കാൻ വേണ്ടിയാണു വെള്ളത്തിൽ ചേർത്ത് കുറുക്കി മൂപ്പിക്കുന്നത് ).ശേഷം വിനാഗിരിയും, വേണമെങ്കിൽ അൽപം കൂടി ഉപ്പും ചേർത്ത് അടുപ്പിൽ നിന്നു ഇറക്കിവെക്കുക. ഈ കൂട്ടിലേക്ക് മാങ്ങ കഷ്ണങ്ങൾ ചേർത്ത് യോജിപ്പിക്കുക.മാങ്ങ അച്ചാർ തയ്യാർ. ചൂടാറിയ ശേഷം വായു കടക്കാത്ത കുപ്പിയിലാക്കി മുകളിൽ ഒരു സ്പൂൺ നല്ലെണ്ണ ചെറുചൂടോടെ ഒഴിച്ചാൽ കൂടുതൽ നാൾ കേടുകൂടാതെ ഇരിക്കും
പുറത്തേക്കുള്ള കണ്ണികൾ
വർഗ്ഗം:ഭക്ഷണപദാർത്ഥങ്ങൾ വർഗ്ഗം:ഭക്ഷണങ്ങൾ - അപൂർണ്ണലേഖനങ്ങൾ വർഗ്ഗം:അച്ചാറുകൾ
ഫൈസലാബാദ് ജില്ല (പാക്കിസ്താൻ)
പാകിസ്താനിലെ പഞ്ചാബ് സംസ്ഥാനത്തിലുൾപ്പെടുന്ന ഒരു ജില്ലയാണ് ഫൈസൽബാദ്. 1998ലെ കണക്കനുസരിച്ച് 3,029,547 ആണ് ഇവിടത്തെ ജനസംഖ്യ. കറാച്ചിയും ലാഹോറും കഴിഞ്ഞാൽ പാകിസ്താനിലെ വലിയ നഗരങ്ങളിലൊന്നാണിത്.
ഭരണ സംവിധാനം
ഭരണ സംവിധാനത്തിനായി ഈ ജില്ലയെ എട്ട് താലൂക്കുകളായി വിഭജിച്ചിട്ടുണ്ട്. മദീന ടൗൺ, ലിയർപൂർ, ജിന്ന, ഇഖ്ബാൽ, ചാക്ക് ജുംറ തുടങ്ങിയവ ഇവിടത്തെ താലൂക്കുകളാണ്.
ഡാനി ഡൺ
ഒരു അമേരിക്കൻ ബാല ശാസ്ത്രകഥ / സാഹസിക കഥാ പുസ്തക പരമ്പരയും, ആ പരമ്പരയിലെ പ്രധാന സാങ്കൽപ്പിക കഥാപാത്രത്തിന്റെ പേരുമാണ് ഡാനി ഡൺ (Danny Dunn). 1956-ൽ റെയ്മണ്ട് അബ്രാഷ്കിൻ,  ജെയ് വില്യംസ് എന്നീ അമേരിക്കൻ എഴുത്തുകാർ എഴുതിത്തുടങ്ങിയതാണ് ഈ പരമ്പരയിലെ പുസ്തകങ്ങൾ.
പശ്ചാത്തലം
റെയ്മണ്ട് അബ്രാഷ്കിനും ജെയ് വില്യംസും ഈ പരമ്പരയിലെ കഥകളിൽ മിഡ്സ്റ്റൺ എന്ന ഒരു സാങ്കൽപ്പിക അമേരിക്കൻ പട്ടണം സൃഷ്ടിച്ചിട്ടുണ്ട്. കഥയിലെ ഓരോ ഭാഗങ്ങളും സൃഷ്ടിച്ചിരിക്കുന്നത് സയൻസ്, കണക്ക് എന്നിവ താൽപര്യമുള്ളവർക്കു വേണ്ടിയാണ്.
മിഡ്സ്റ്റൺ എന്ന ആ സാങ്കൽപിക നഗരത്തിന്റെ കൃത്യസ്ഥാനം എവിടെയാണെന്ന് കൃത്യമായി വ്യക്തമാക്കിയിട്ടില്ല.
പ്രധാന കഥാപാത്രം
ഈ പരമ്പരയിലെ പ്രധാമകഥാപാത്രമായ ഡൺ ഒരു ആൺകുട്ടിയാണ്, ഒരുപക്ഷേ ഒരു കൗമാരപ്രായക്കാരൻ, ചില പുസ്തകങ്ങളിൽ ഡൺ എന്ന കഥാപാത്രത്തിനു ചുറ്റും ഒരു പ്രാഥമിക സ്കൂൾ ചിത്രീകരിക്കുകയും ചെയ്തിച്ചുണ്ട്. സയൻസിൽ ജീവിതം മുന്നോട്ട് കാണുന്നയാളാണ് ഡൺ.
കരവട്ടേടത്ത് നാരായണ മാരാർ
പഞ്ചവാദ്യ തിമിലപ്പന്തിയിലെ ഗുരുസ്ഥാനീയനും ശ്രുതിശുദ്ധവുമായ തിമില വാദന ശൈലി യുടെ ഉടമയുമായിരുന്നു കരവട്ടേടത്ത് നാരായണ മാരാർ(മരണം:10 മേയ് 2020). കേരള സർക്കാരിന്റെ പരമോന്നത വാദ്യകലാ ബഹുമതിയായ പല്ലാവൂർ പുരസ്കാരം നേടിയിട്ടുണ്ട്.
ജീവിതരേഖ
സംഗീത ചക്രവർത്തി ഷട്കാല ഗോവിന്ദമാരാർക്ക് ജന്മം നൽകിയ കരവട്ടേടത്ത് മാരാത്ത് ജനിച്ചു. പടിക്കൽ ഗോവിന്ദക്കുറുപ്പ്, താഴത്തേടത്ത് കുഞ്ഞുകൃഷ്ണ മാരാർ തുടങ്ങിയവരാണ് ആദ്യകാല ഗുരുക്കന്മാർ. വടക്കേടത്ത് അപ്പു മാരാരിൽനിന്ന് പഞ്ചവാദ്യ തിമില അഭ്യസിച്ചു. സോപാന സംഗീതവും അഭ്യസിച്ചിട്ടുണ്ട്. പതിനഞ്ചാം വയസിൽ രാമമംഗലം പെരുംതൃക്കോവിലിൽ  പഞ്ചവാദ്യത്തിൽ അരങ്ങേറ്റം കുറിച്ചു.
രാമമംഗലം, ചോറ്റാനിക്കര, തൃപ്പൂണിത്തറ വളഞ്ഞമ്പലം, എറണാകുളം, ഗുരുവായൂർ, ഇരിങ്ങാലക്കുട, തൃപ്രയാർ, ചാലക്കുടി, കണ്ണമ്പുഴ, നെന്മാറ, തൃശൂർ പൂരം തുടങ്ങിയ കേരളത്തിലെ പ്രസിദ്ധമായ ഉത്സവാഘോഷങ്ങളോടനുബന്ധിച്ച് നടന്ന പഞ്ചവാദ്യത്തിൽ മാരാർ പ്രാമാണിത്തം വഹിച്ചിട്ടുണ്ട്.
പുരസ്കാരങ്ങൾ
2011-ൽ സംസ്ഥാന സർക്കാരിന്റെ പല്ലാവൂർ പുരസ്‌കാരത്തിന് അർഹനായി. തൃശൂർ പാറമേക്കാവ് ദേവസ്വം സുവർണമുദ്ര, കണ്ണമ്പുഴക്ഷേത്രം സ്വർണപ്പതക്കം, അഖില കേരള മാരാർ ക്ഷേമസഭയുടെ കലാചാര്യ പുരസ്‌കാരം, പദ്മഭൂഷൺ കുഴൂർ നാരായണമാരാർ ഫൗïേഷൻ ആദരണം, രാമമംഗലം കൃഷ്ണൻകുട്ടിമാരാർ ഫൗïേഷൻ പുരസ്‌കാരം, ഷട്കാല ഗോവിന്ദമാരാർ പുരസ്‌കാരം, തൃപ്രയാർ ക്ഷേത്രവാദ്യകല ആസ്വാദക സമിതിയുടെ ശ്രീരാമപാദ സുവർണ മുദ്ര തുടങ്ങി നിരവധി ബഹുമതികൾ മാരാരെ തേടിയെത്തിയിട്ടുണ്ട്.
അവലംബം
വർഗ്ഗം:തിമില വാദകർ വർഗ്ഗം:പല്ലാവൂർ പുരസ്കാരം നേടിയവർ വർഗ്ഗം:2020-ൽ മരിച്ചവർ വർഗ്ഗം:മേയ് 10-ന് മരിച്ചവർ
സിട്രസ് ഇൻഡിക്ക
ഇന്ത്യൻ വൈൽഡ് ഓറഞ്ച് എന്ന പൊതുനാമത്തിൽ അറിയപ്പെടുന്ന സങ്കരയിനം സിട്രസ് ഇനമാണ് സിട്രസ് ഇൻഡിക്ക.
ഉപയോഗങ്ങൾ
ഈ ഇനം ഗാരോ ജനത ഔഷധ, ആത്മീയ ആവശ്യങ്ങൾക്കായി ഉപയോഗിക്കുന്നു. മനുഷ്യരിലും മൃഗങ്ങളിലും മഞ്ഞപ്പിത്തം, വയറ്റിലെ രോഗങ്ങൾ എന്നിവ ചികിത്സിക്കാൻ ഈ പഴം ഉപയോഗിക്കുന്നു, വസൂരി ചികിത്സിക്കാനും ഇത് ഉപയോഗിച്ചിരുന്നു. ആത്മീയ ആവശ്യങ്ങൾക്കും ഇത് ഉപയോഗിക്കുന്നു.
References
വർഗ്ഗം:ബംഗ്ലാദേശിലെ സസ്യങ്ങൾ
കീഴ്നടപ്പനുസരിച്ചുള്ള അന്താരാഷ്ട്ര നിയമം
അന്താരാഷ്ട്ര നിയമത്തിന്റെ മാമൂലുകളിൽ നിന്ന് രൂപം കൊണ്ട ഭാഗങ്ങളെയാണ് കീഴ്നടപ്പനുസരിച്ചുള്ള അന്താരാഷ്ട്ര നിയമം (കസ്റ്റമറി ഇന്റർനാഷണൽ ലോ) എന്നു വിവക്ഷിക്കുന്നത്. നിയമത്തിന്റെ പൊതു തത്ത്വങ്ങൾ, ഉടമ്പടികൾ എന്നിവയെപ്പോലെ കീഴ്നടപ്പും അന്താരാഷ്ട്ര നീതിന്യായ കോടതിയും, ജൂറിസ്റ്റുകളും, ഐക്യരാഷ്ട്ര സഭയും, അതിന്റെ അംഗരാജ്യങ്ങളും മറ്റും അന്താരാഷ്ട്ര നിയമത്തിന്റെ പ്രാഥമിക സ്രോതസ്സുകളിലൊന്നായി ഗണിക്കുന്നുണ്ട്.
ഭൂരിപക്ഷം ലോകരാജ്യങ്ങളുടെയും സർക്കാരുകൾ കീഴ്നടപ്പുകളെ അടിസ്ഥാനമാക്കിയുള്ള അന്താരാഷ്ട്ര നിയമത്തിന്റെ നിലനിൽപ്പ് തത്ത്വത്തിൽ അംഗീകരിച്ചിട്ടുണ്ട്. എന്തൊക്കെയാണ് ഈ ചട്ടങ്ങൾ എന്നതുസംബന്ധിച്ച് വലിയ അഭിപ്രായവ്യത്യാസങ്ങളുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:അന്താരാഷ്ട്ര നിയമങ്ങൾ
ജേത് (മാസം)
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ മൂന്നാമത്തെ മാസമാണ് ജേത്. ഗ്രിഗോറിയൻ ജൂലിയൻ കലണ്ടറുകളിലെ മെയ് ജൂൺ മാസങ്ങളാണ് ഈ മാസത്തിൽ വരുന്നത്. ജേത് മാസത്തിന് 31 ദിവസമുണ്ട്.
ജൂൺ
വർഗ്ഗം:നാനക്ഷി കലണ്ടർ
അൺഇൻകോർപ്പറേറ്റഡ് പ്രദേശം
നിയമപ്രകാരം സ്വയംഭരണമില്ലാത്തതും ഉയർന്ന ഭരണകേന്ദ്രമായ ടൗൺഷിപ്പ്, പാരിഷ്, ബറോ, കൗണ്ടി, കാന്റൺ, സംസ്ഥാനം, പ്രൊവിൻസ് അല്ലെങ്കിൽ രാജ്യം നേരിട്ടു ഭരിക്കുന്നതുമായ പ്രദേശമാണ് അൺഇൻകോർപ്പറേറ്റഡ് പ്രദേശം. ചിലപ്പോൾ മുൻസിപ്പാലിറ്റികൾ കടബാദ്ധ്യതമൂലമോ മറ്റോ പിരിച്ചുവിടേണ്ടിവന്നതുമൂലം ഭരണത്തിന്റെ ഉത്തരവാദിത്തം ഉയർന്ന ഭരണകേന്ദ്രത്തിൽ എത്തിപ്പെടുന്നതിനാലും അൺഇൻകോർപ്പറേറ്റഡ് കമ്മ്യൂണിറ്റികൾ രൂപപ്പെടാം. എന്നാൽ ഫ്രാൻസ്, ബ്രസീൽ എന്ന പോലുള്ള ചില രാജ്യങ്ങളിൽ അൺഇൻകോർപ്പറേറ്റഡ് പ്രദേശങ്ങളേയില്ല.
വർഗ്ഗം:പ്രാദേശികഭരണം
അരിയാപൊരിയൻ
5 മീറ്റർ വരെ പൊക്കം വയ്ക്കുന്ന ഒരു ചെറിയ മരമാണ് അരിയാപൊരിയൻ. . ചെറുതാളി, നൂലിത്താളി, നീലത്താളി, മയിൽക്കൊമ്പി എന്നെല്ലാം പേരുകളുണ്ട്. 900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. പലവിധ ഔഷധഗുണവുള്ള ഈ ചെടി രക്തസമ്മർദ്ദത്തിന് ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
പി. മോഹനൻ
മലയാളത്തിലെ ഒരു മാധ്യമപ്രവർത്തകനും നോവലിസ്റ്റും കാർട്ടൂണിസ്റ്റുമായിരുന്നു '''പി. മോഹനൻ'''. തൃശ്ശൂർ ജില്ലയിലെ ചേറൂരിൽ ജനിച്ച മോഹനൻ 2014 മേയ് 29-ന് തിരുവനന്തപുരത്ത് റീജിയണൽ കാൻസർ സെന്ററിൽ ചികിത്സയിലിരിക്കേ മരിച്ചു.
അവലംബങ്ങൾ
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളം നോവലെഴുത്തുകാർ
കിങ്ങിണി (ചലച്ചിത്രം)
സംഗീതം
ബിച്ചു തിരുമല, മയൂരം തങ്കപ്പൻ നായർ, എ എൻ തമ്പി എന്നിവരുടെ വരികൾക്ക് കണ്ണൂർ രാജൻ സംഗീതം നൽകി. ദർശൻ രാമനാണ് ഈ ചിത്രത്തിന്റെ പശ്ചാത്തല സംഗീതം നിർവഹിച്ചിരിക്കുന്നത്. തിരുവനന്തപുരം ചിത്രാഞ്ജലി സ്റ്റുഡിയോയിലെ ഇർഷാദ് ഹുസൈനാണ് റെക്കോർഡിസ്റ്റ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
ഇന്ത്യ: ദ മോദി ക്വസ്റ്റിൻ
ഉള്ളടക്കവും പ്രതികരണവും
ഇന്ത്യ: ആയിരക്കണക്കിന് ആളുകളെ കൊല്ലുകയും ദശലക്ഷക്കണക്കിന് ആളുകളെ ഭവനരഹിതരാക്കുകയും ചെയ്ത 2002 ലെ ഗുജറാത്ത് കലാപത്തെയും അന്നത്തെ മുഖ്യമന്ത്രി നരേന്ദ്ര മോദി വഹിച്ച പങ്കിനെയും കേന്ദ്രീകരിച്ചാണ് ബിബിസിയുടെ മോദി ചോദ്യം. വിദേശകാര്യ മന്ത്രാലയം (എംഇഎ) ഇതിനെ "പ്രചാരണ ശകലം" എന്ന് വിശേഷിപ്പിച്ചു, അത് വസ്തുനിഷ്ഠത കുറവാണെന്നും കൊളോണിയൽ ചിന്താഗതിയെ പ്രതിഫലിപ്പിക്കുന്നുവെന്നും കൂട്ടിച്ചേർത്തു. പിന്നീട് ഇത് ഇന്ത്യയിൽ നിരോധിച്ചു. ഡോക്യുമെന്ററിയുടെ വീഡിയോ ലിങ്കുകൾ ട്വീറ്റ് ചെയ്ത തൃണമൂൽ കോൺഗ്രസ് നേതാക്കളായ ഡെറക് ഒബ്രിയാനും മഹുവ മൊയ്ത്രയും ഈ നടപടിയെ സെൻസർഷിപ്പ് ആണെന്ന് വിമർശിച്ചു.
ജനുവരി 23 ന് ഹൈദരാബാദ് സെൻട്രൽ യൂണിവേഴ്സിറ്റിയിലെ ഒരു വിദ്യാർത്ഥി സംഘം കാമ്പസിനുള്ളിൽ ഡോക്യുമെന്ററിയുടെ പ്രദർശനം സംഘടിപ്പിച്ചു. ഇതിനെ തുടർന്നാണ് ജവഹർലാൽ നെഹ്‌റു സർവകലാശാലയിലെ വിദ്യാർത്ഥി യൂണിയൻ ഡോക്യുമെന്ററി തങ്ങളുടെ കാമ്പസിൽ പ്രദർശിപ്പിക്കാൻ തീരുമാനിച്ചത്. ജനുവരി 24 ന് ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ കേരളത്തിന്റെ വിവിധ ഭാഗങ്ങളിൽ ഇത് പ്രദർശിപ്പിച്ചു. അത് പ്രദർശിപ്പിക്കാനുള്ള തീരുമാനത്തിൽ ഡി.വൈ.എഫ്.ഐ. സംഘപരിവാർ സംഘടനകളുടെ ഫാസിസ്റ്റ് മുഖം ജനങ്ങൾ കാണട്ടെ. ഞങ്ങൾ പദ്ധതിയുമായി മുന്നോട്ട് പോകും, വരും ദിവസങ്ങളിൽ മറ്റിടങ്ങളിലും കൂടുതൽ സ്‌ക്രീനിംഗ് നടത്തും". കേരളത്തിലും ഡോക്യുമെന്ററി പ്രദർശിപ്പിക്കുമെന്ന് യൂത്ത് കോൺഗ്രസ് അറിയിച്ചു.
അവലംബം
വർഗ്ഗം:ഭാരതീയ ജനതാ പാർട്ടി വർഗ്ഗം:ഇന്ത്യയിലെ രാഷ്ട്രീയ വിവാദങ്ങൾ വർഗ്ഗം:ബി.ബി.സി. വർഗ്ഗം:നരേന്ദ്ര മോദി വർഗ്ഗം:ഡോക്യുമെന്ററി ചലച്ചിത്രം വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ വർഗ്ഗം:ആവിഷ്കാര സ്വാതന്ത്ര്യം
ക്ലൈഡ് നദി ദേശീയോദ്യാനം
ഓസ്ട്രേലിയയിൽ ന്യൂ സൗത്ത് വെയിൽസിനു തെക്കു-കിഴക്കായി ബെയിറ്റ്മാൻസ്ബേയ്ക്കും നെല്ലിജെന്നിനും ഇടയിലായി സ്ഥിതിചെയ്യുന്ന ദേശീയോദ്യാനമാണ് ക്ലൈഡ് നദി ദേശീയോദ്യാനം. ഈ ദേശീയോദ്യാനം ബെനാന്ദറാ വനഭൂമിയുടെ ഒരു ഭാഗത്തിൽ നിന്നാണ് ആരംഭിച്ചത്. 2000ൽ 10.91 ചതുരശ്രകിലോമീഅർ വനഭൂമി ദേശീയോദ്യാനമായി ആരംഭിച്ചു. ഉല്ലദുല്ല മുതൽ മെരിംബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമാണ് ഈ ദേശീയോദ്യാനം. സ്വിഫ്റ്റ് തത്തകൾ മൂലമുള്ള ഇതിന്റെ പ്രാധാന്യം ബേർഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ, ചണ്ഡീഗഢ്
ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ, ഇന്ത്യയിലെ കേന്ദ്ര ഭരണ പ്രദേശമായ ചണ്ഡീഗഡിൽ സ്ഥിതിചെയ്യുന്ന ഒരു മെഡിക്കൽ സ്കൂളും തൃതീയ പരിചരണ ആശുപത്രിയും ആണ്. മെഡിക്കൽ സ്കൂൾ നിയന്ത്രിക്കുന്നത് പഞ്ചാബ് സർവകലാശാലയാണ്. 1991-ൽ സ്ഥാപിതമായ ഇതിൻ്റെ 36 acre കാമ്പസ് സ്ഥിതി ചെയ്യുന്നത് ചണ്ഡീഗഢിലെ സെക്ടർ 32 ലാണ്.
കോഴ്സുകൾ
മെഡിക്കൽ കോളേജിൽ എംബിബിഎസ് ബിരുദത്തിനായി 150 വിദ്യാർത്ഥികളുണ്ട്. ഇത് നിരവധി മെഡിക്കൽ, സർജിക്കൽ വിഷയങ്ങളിൽ ബിരുദാനന്തര കോഴ്സുകളും (എം.ഫിൽ. /എംഡി/എംഎസ്) നടത്തുന്നു.
കാമ്പസ്
36 acre കാമ്പസ് സെക്ടർ 32-ൽ സ്ഥിതിചെയ്യുന്നു, കൂടാതെ 5 ബ്ലോക്ക് ആശുപത്രികളും കോളേജിനായി ഒരു സമർപ്പിത കെട്ടിടവുമുണ്ട്.
ഭരണം
സ്ഥാപക ഡയറക്ടർ പ്രിൻസിപ്പലായി സേവനമനുഷ്ഠിച്ച പത്മഭൂഷൺ അവാർഡ് ജേതാവായ ഡയറക്ടർ-പ്രിൻസിപ്പൽ ജഗ്ജിത് സിംഗ് ചോപ്രയാണ് ജിഎംസിഎച്ചിന്റെ തലവൻ. നിലവിലെ ഡയറക്ടർ-പ്രിൻസിപ്പൽ പ്രൊഫ. ബി.എസ്. ചവാനാണ്, അദ്ദേഹത്തെ മെഡിക്കൽ സൂപ്രണ്ടായ പ്രൊഫ. രവി ഗുപ്ത സഹായിക്കുന്നു.
പുറം കണ്ണികൾ
വർഗ്ഗം:Coordinates on Wikidata വർഗ്ഗം:ചണ്ഡീഗഢിലെ മെഡിക്കൽ കോളേജുകൾ
കാലാവസ്ഥാ എഞ്ചിനീയറിംഗ്
കാർബൺ ഡൈ ഓക്സൈഡ് നീക്കം (CDR), അന്തരീക്ഷത്തിലെ CO2 ന്റെ അളവ് ബോധപൂർവ്വം കുറയ്ക്കുന്ന രീതി പലപ്പോഴും കാലാവസ്ഥാ എഞ്ചിനീയറിംഗിന്റെ ഒരു രൂപമായി സോളാർ ജിയോ എഞ്ചിനീയറിംഗ് ഉപയോഗിച്ച് തെറ്റായി വർഗ്ഗീകരിക്കപ്പെടുന്നു. ഇത് ആന്തരികമായി അപകടകരമാണെന്ന് അനുമാനിക്കപ്പെടുന്നു. വാസ്തവത്തിൽ, സിഡിആർ കാലാവസ്ഥാ വ്യതിയാനത്തിന്റെ മൂലകാരണത്തെ അഭിസംബോധന ചെയ്യുന്നു, കൂടാതെ നെറ്റ് എമിഷൻ കുറയ്ക്കുന്നതിനുള്ള തന്ത്രങ്ങളുടെ ഭാഗവുമാണ്. കാലാവസ്ഥാ വ്യതിയാനത്തെക്കുറിച്ചുള്ള ഇന്റർഗവൺമെന്റൽ പാനൽ (IPCC) സിഡിആറിനെ കാലാവസ്ഥാ എഞ്ചിനീയറിംഗിന്റെ ഒരു ഉപഗ്രൂപ്പായി പരാമർശിക്കുന്നില്ല. എന്നാൽ സോളാർ റേഡിയേഷൻ മാനേജ്‌മെന്റ്, കാർബൺ ഡൈ ഓക്‌സൈഡ് നീക്കം എന്നീ പദങ്ങൾ പ്രത്യേകം ഉപയോഗിക്കുന്നു. കാലാവസ്ഥാ എഞ്ചിനീയറിംഗ് സമീപനങ്ങൾ ചിലപ്പോൾ കാലാവസ്ഥാ വ്യതിയാനം അല്ലെങ്കിൽ അതിന്റെ ആഘാതങ്ങൾ പരിമിതപ്പെടുത്തുന്നതിനുള്ള സാധ്യതയുള്ള പൂരക ഓപ്ഷനുകളായി കണക്കാക്കപ്പെടുന്നു. ഒപ്പം ഹരിതഗൃഹ വാതക ഉദ്‌വമനം കുറയ്ക്കുകയും പൊരുത്തപ്പെടുത്തുകയും ചെയ്യുന്നു. സോളാർ ജിയോ എഞ്ചിനീയറിംഗും കാർബൺ ഡൈ ഓക്സൈഡ് നീക്കം ചെയ്യലും ഉദ്‌വമനം കുറയ്ക്കുന്നതിന് പകരം വയ്ക്കാൻ കഴിയില്ലെന്ന് ശാസ്ത്രജ്ഞർ സമ്മതിക്കുന്നു. കാലാവസ്ഥാ വ്യതിയാനത്തെ അഭിസംബോധന ചെയ്യുന്നതിനുള്ള എല്ലാത്തരം നടപടികൾക്കും സാമ്പത്തികമോ രാഷ്ട്രീയമോ ഭൗതികമോ ആയ പരിമിതികളുള്ളതിനാൽ,  കാലാവസ്ഥാ പുനഃസ്ഥാപനത്തിന്റെ ലക്ഷ്യമായേക്കാവുന്ന പ്രതികരണങ്ങളുടെ ഒരു സമുച്ചയത്തിന്റെ ഭാഗമായി ചില കാലാവസ്ഥാ എഞ്ചിനീയറിംഗ് സമീപനങ്ങൾ ഒടുവിൽ ഉപയോഗിച്ചേക്കാം.
വേണ്ടത്ര ഗവേഷണം  കാരണം, ഫലപ്രാപ്തി, പാർശ്വഫലങ്ങൾ, അപ്രതീക്ഷിതമായ പ്രത്യാഘാതങ്ങൾ എന്നിവ സംബന്ധിച്ച് വലിയ അനിശ്ചിതത്വങ്ങളുണ്ട്. അത്തരം ഇടപെടലുകളുടെ അപകടസാധ്യതകൾ അപകടകരമായ കാലാവസ്ഥാ വ്യതിയാനത്തിന്റെ അപകടസാധ്യതകളുടെ പശ്ചാത്തലത്തിൽ കാണണമെന്ന് മിക്ക വിദഗ്ധരും വാദിക്കുന്നു. വൻതോതിലുള്ള ഇടപെടലുകൾ പ്രകൃതിദത്ത സംവിധാനങ്ങളെ തടസ്സപ്പെടുത്തുന്നതിനുള്ള വലിയ അപകടസാധ്യത ഉണ്ടാക്കിയേക്കാം. അത് അങ്ങേയറ്റത്തെ കാലാവസ്ഥാ അപകടസാധ്യതയെ അഭിസംബോധന ചെയ്യുന്നതിൽ വളരെ ചെലവുകുറഞ്ഞതായി തെളിയിക്കുന്ന സമീപനങ്ങൾ തന്നെ ഗണ്യമായ അപകടത്തിന് കാരണമായേക്കാവുന്ന ഒരു ധർമ്മസങ്കടം ഉണ്ടാക്കുന്നു. കാലാവസ്ഥാ എഞ്ചിനീയറിംഗ് എന്ന ആശയം മലിനീകരണം കുറയ്ക്കുന്നതിനുള്ള രാഷ്ട്രീയവും പൊതുവായ സമ്മർദ്ദവും കുറയ്ക്കുമെന്ന് ചിലർ അഭിപ്രായപ്പെടുന്നു. ഇത് മൊത്തത്തിലുള്ള കാലാവസ്ഥാ അപകടസാധ്യതകൾ വർദ്ധിപ്പിക്കും. കാലാവസ്ഥാ എഞ്ചിനീയറിംഗിന്റെ ഭീഷണി ഉദ്വമനം വെട്ടിക്കുറയ്ക്കാൻ കാരണമാകുമെന്ന് മറ്റുള്ളവർ അവകാശപ്പെടുന്നു.
കൂടുതൽ വായനയ്ക്ക്
വർഗ്ഗം:പരിസ്ഥിതി പ്രശ്നങ്ങൾ
കൗണ്ടി ആസ്ഥാനം
ഒരു കൗണ്ടിയുടേയോ സിവിൽ ഇടവകയുടേയോ (പാരിഷ്) ആസ്ഥാനമോ ഭരണകേന്ദ്രമോ ആണ് കൗണ്ടി ആസ്ഥാനം. ഈ പദം പ്രധാനമായും അമേരിക്കൻ ഐക്യനാടുകൾ യുണൈറ്റഡ് കിങ്ഡം, അയർലൻഡ് എന്നിവിടങ്ങളിലാണ് ഉപയോഗിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ആസ്ഥാനങ്ങൾ വർഗ്ഗം:അമേരിക്കൻ ഐക്യനാടുകളിലെ കൗണ്ടികൾ
കാറ്റ് ആൻഡ് മൗസ്
സാഹിത്യത്തിനുള്ള നോബൽ പുരസ്കാരം നേടിയ ഗുന്തർ ഗ്രാസ് രചിച്ച നോവലാണ് കാറ്റ് ആൻഡ് മൗസ്. ഗ്രാസിന്റെ ഡാൻസിങ് ത്രയം നോവലുകൾ (ഡാൻസിങ് ട്രിലജി) എന്നറിയപ്പടുന്ന മൂന്ന് നോവലുകളിൽ രണ്ടാമത്തെ രചനയാണിത്.
കഥാപാത്രങ്ങൾ
അസാധാരണ വലിപ്പത്തിൽ തൊണ്ടമുഴയുള്ള ജോച്ചിം മാൾക്കും അവന്റെ സ്‌കൂൾ മേറ്റ് പൈലെൻസുമാണ് നോവലിലെ മുഖ്യ കഥാപാത്രങ്ങൾ. 'യുദ്ധങ്ങളുടെയും സർക്കാർ നിയന്ത്രിക്കുന്ന രാഷ്ട്രീയത്തിന്റെയും കാലത്തും വൈയക്തികഗുണങ്ങൾ അതിജീവിക്കുന്നതിനെപ്പറ്റിയുള്ള ഉജ്ജ്വലമായ കഥ' എന്നാണ് ന്യൂയോർക്ക് ടൈംസിന്റെ സാഹിത്യനിരൂപകൻ സ്റ്റീഫൻ സ്‌പെൻഡർ പുസ്തകത്തെ വിശേഷിപ്പിച്ചിരുന്നു.
മലയാളത്തിൽ
എലിയും പൂച്ചയും എന്ന പേരിൽ ഈ കൃതിക്ക് മലയാള വിവർത്തനം പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:ജർമ്മൻ നോവലുകൾ വർഗ്ഗം:ഗുന്തർ ഗ്രാസിന്റെ നോവലുകൾ വർഗ്ഗം:നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
കെ. കൈലാസനാഥൻ
1979 ബാച്ച് ഐഎഎസ് ഉദ്യോഗസ്ഥനാണ് കുനിയിൽ കൈലാസനാഥൻ (25 മേയ് 1953). 2013 മുതൽ 2014 വരെ അന്നത്തെ ഗുജറാത്ത് മുഖ്യമന്ത്രി നരേന്ദ്ര മോദിയുടെ ചീഫ് പ്രിൻസിപ്പൽ സെക്രട്ടറിയായി സേവനമനുഷ്ഠിച്ചു. നരേന്ദ്ര മോദി, ആനന്ദി ബെൻ പാട്ടീൽ, വിജയ് രൂപാണി, ഭൂപേന്ദ്രഭായ് പട്ടേൽ എന്നിങ്ങനെ നാലു മുഖ്യമന്ത്രിമാരുടെ പ്രിൻസിപ്പൽ സെക്രട്ടറിയായി ഇദ്ദേഹം പ്രവർത്തിച്ചു.
ആദ്യകാല ജീവിതവും കുടുംബവും
1953 മേയ് 25 കോഴിക്കോട് ജില്ലയിലെ വടകരയിൽ ജനിച്ചു. അച്ഛൻ തപാൽ വകുപ്പിൽ ജോലി ചെയ്തിരുന്ന ഊട്ടിയിലാണ് അദ്ദേഹം വളർന്നത്.
തൊഴിൽ
കുനിയിൽ കൈലാസനാഥൻ 1981 സെപ്റ്റംബർ 1 ന് ജൂനിയർ ടൈംസ്കെയിൽ അസിസ്റ്റന്റ് കളക്ടറായി തന്റെ ഔദ്യോഗിക ജീവിതം ആരംഭിച്ചു. സുരേന്ദ്രനഗർ (1985), സൂറത്ത് (1987) എന്നിവയുടെ കളക്ടറായി അദ്ദേഹം സേവനമനുഷ്ഠിച്ചിട്ടുണ്ട്.
ഗുജറാത്ത് മാരിടൈം ബോർഡിന്റെ ചീഫ് എക്സിക്യൂട്ടീവ് ഓഫീസർ കൂടിയായിരുന്നു അദ്ദേഹം. അർബൻ മേഖലയിൽ, 1999 മുതൽ 2001 വരെ അഹമ്മദാബാദിലെ ഗുജറാത്തിലെ നഗരവികസനത്തിന്റെയും നഗര ഭവന വകുപ്പിന്റെയും (UDD) പ്രിൻസിപ്പൽ സെക്രട്ടറിയായും സേവനമനുഷ്ഠിച്ചു. UDD യിൽ ആയിരുന്നപ്പോൾ, അഹമ്മദാബാദിനുള്ള ബസ് റാപ്പിഡ് ട്രാൻസിറ്റ് പ്രോജക്റ്റ് വികസിപ്പിച്ച സ്റ്റിയറിംഗ് കമ്മിറ്റി അധ്യക്ഷനായി.
3 വർഷത്തെ സേവനത്തിന് ശേഷം, 2013 മേയ് 31 -ന് ഗുജറാത്ത് മുഖ്യമന്ത്രിയുടെ ഓഫീസിൽ (CMO) അഡീഷണൽ ചീഫ് സെക്രട്ടറിയായി അദ്ദേഹം വിരമിച്ചു. പിന്നീട് CMO- യിൽ ചീഫ് പ്രിൻസിപ്പൽ സെക്രട്ടറിയായി എന്നൊരു തസ്തിക സൃഷ്ടിച്ച് അതിന്റെ തലപ്പത്ത് നിലനിർത്തി.
വിദ്യാഭ്യാസം
മദ്രാസ് യൂണിവേഴ്സിറ്റിയിൽ നിന്നും (MSc Chem) വെയിൽസ് യൂണിവേഴ്സിറ്റിയിൽ നിന്നും (MA Econ) ബിരുദാനന്തര ബിരുദം നേടി.
അവലംബം
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ വർഗ്ഗം:കോഴിക്കോട് ജില്ലയിൽ ജനിച്ചവർ
ലെ റോയൽ മെറീഡിയൻ ചെന്നൈ
ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാന നഗരമായ ചെന്നൈയിലെ അണ്ണാ-ശാലയിലെ ഗിണ്ടി – കത്തിപാറ ജങ്ഷനിൽ സ്ഥിതിചെയ്യുന്ന പഞ്ചനക്ഷത്ര ആഡംബര ഹോട്ടലാണ് ലെ റോയൽ മെറീഡിയൻ. 1650 മില്യൺ ഇന്ത്യൻ രൂപ മുടക്കി മദ്രാസ്‌ ഹിൽട്ടൻ എന്ന പേരിലാണ് ഹോട്ടൽ നിർമിച്ചത്. പിന്നീട് ലെ റോയൽ മെറീഡിയൻ ചെന്നൈ എന്ന പേരിൽ പ്രവർത്തനം തുടങ്ങി.
ചരിത്രം
ഹിൽട്ടനുമായി മാനേജ്‌മന്റ്‌ കരാറോടുകൂടി പിജിപി ഗ്രൂപ്പാണ് ഹോട്ടൽ നിർമിച്ചത്. എന്നാൽ ഈ കരാർ 2000-ൽ അവസാനിച്ചു, പിന്നീട് പിജിപി ഗ്രൂപ്പ് ലെ മറീഡിയൻ ഹോട്ടൽസ്‌ ആൻഡ്‌ റിസോർട്ട്സുമായി കരാറിൽ ഒപ്പിട്ടു, ഹോട്ടലിൻറെ പേര് ലെ റോയൽ മറീഡിയൻ ചെന്നൈ എന്നാക്കിമാറ്റി. 2000 ഏപ്രിൽ 12-നു പ്രവർത്തനം ആരംഭിച്ച ഹോട്ടലിൻറെ വ്യാവസായിക ഉദ്ഘാടനം 2000 ഡിസംബർ 30-നു, അന്നത്തെ തമിഴ്നാട്‌ മുഖ്യമന്ത്രിയായിരുന്ന എം. കരുണാനിധിയാണ് നിർവഹിച്ചത്. മെയ്‌ 2005-ൽ പൂൾസൈഡ് ബാർബക്ക്യു ഹോട്ടലിൽ ആരംഭിച്ചു.2006-ൽ ലെ മറീഡിയൻ ഹോട്ടൽ സ്റ്റാർവുഡ് ഹോട്ടൽസ്‌ ആൻഡ്‌ റിസോർട്ട്സ് വേൾഡ് വൈഡ് ഗ്രൂപ്പിൻറെ ഭാഗമായി, ലെ മറീഡിയൻ ബ്രാൻഡിനെ സ്റ്റാർവുഡ് ഹോട്ടൽസ്‌ ആൻഡ്‌ റിസോർട്ട്സ് വേൾഡ് വൈഡ് ഗ്രൂപ്പ് സ്വന്തമാക്കിയപ്പോഴാണ് ഇങ്ങനെ സംഭവിച്ചത്.
ഹോട്ടൽ
3.44 ഏക്കർ സ്ഥലത്താണ് ലെ റോയൽ മറീഡിയൻ ചെന്നൈ ഹോട്ടൽ സ്ഥിതിചെയ്യുന്നത്. 240 മുറികളാണ് ഹോട്ടലിൽ ഉള്ളത്, അവയിൽ 112 സ്റ്റാൻഡേർഡ് മുറികൾ, 57 ഡീലക്സ് മുറികൾ, 41 റോയൽ ക്ലബ്‌ ബെഡ്റൂമുകൾ, 22 ഡീലക്സ് സ്യൂട്ടുകൾ, ഏഴ് എക്സിക്യൂട്ടീവ് സ്യൂട്ടുകൾ, മൂന്ന് റോയൽ സ്യൂട്ടുകൾ, ഒരു പ്രസിഡൻഷ്യൽ സ്യൂട്ട് എന്നിവയാണ് ഉള്ളത്.ഹോട്ടലിൻറെ വിരുന്ന് ഹാളിൽ 1500 പേരേ ഉൾകൊള്ളാൻ സാധിക്കും, മാത്രമല്ല ഹോട്ടലിൽ 12 മീറ്റിംഗ് സ്ഥലങ്ങളും ഉണ്ട്. മൂന്ന് ഭക്ഷണശാലകളാണ് ഹോട്ടലിൽ ഉള്ളത്, നവരത്ന (രാജകീയ ഇന്ത്യൻ അടുക്കള), സിലാൻട്രോ (24 മണിക്കൂർ പ്രവർത്തിക്കുന്ന ഇന്റർനാഷണൽ ഭക്ഷണശാല, ഇന്ത്യൻ, കോണ്ടിനെൻറൽ, ചൈനീസ്, സൗത്ത്-ഈസ്റ്റ്‌ ഏഷ്യൻ ഭക്ഷണങ്ങൾ ഇവിടെ ലഭിക്കും), കായൽ (കടൽ വിഭവ ഭക്ഷണശാല). ഡോം ബാർ, ഫ്ലേം ലെ ക്ലബ്, ലെ ഗോർമാൻഡൈസ് എന്നീ ബാറുകളും ഹോട്ടലിൽ ഉണ്ട്.ഗ്രാൻഡ്‌ മദ്രാസ്‌ ബാൾറൂം എന്നറിയപ്പെടുന്ന 9200 ചതുരശ്ര അടി വിസ്തീർണമുള്ള ബാൾറൂമും ഈ ഹോട്ടലിൽ ഉണ്ട്, ഇതു പണിത സമയത്ത് നഗരത്തിലുള്ള ഏറ്റവും വലിയ തൂണുകളില്ലാത്ത ബാൾറൂം ഇതാണെന്നു അവകാശപ്പെട്ടിരുന്നു.
2009-ൽ 750 മില്യൺ ഇന്ത്യൻ രൂപ മുടക്കി ഹോട്ടൽ പുതുക്കിപണിയാനും 15 മുറികൾ കൂടി കൂട്ടിചേർക്കാനും തീരുമാനിച്ചു.
അവാർഡുകൾ
2002-ൽ ബെർലിനിൽ വെച്ച് നടന്ന പസിഫിക് ഏരിയ ട്രാവൽ റൈറ്റർസ് അസോസിയേഷൻറെ (പിഎടിടബ്യൂഎ) ഇന്റർനാഷണൽ ട്രാവൽ ബോർസിൽ (ഐടിബി) “ബെസ്റ്റ് ബിസിനസ്‌ ഹോട്ടൽ ഇൻ ഏഷ്യ പസിഫിക്” അവാർഡ്‌ ലെ റോയൽ മറീഡിയൻ ചെന്നൈ ഹോട്ടലിനു ലഭിച്ചു.ഡെക്കാൻ ഹെറാൾഡ് അവന്യുവിൻറെ മികച്ച “ഇന്നോവേറ്റിവ് എച്ആർ പ്രാക്ടീസസ് 2003” അവാർഡും ഹോട്ടലിനു ലഭിച്ചു.
അവലംബം
വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ വർഗ്ഗം:ചെന്നൈയിലെ ഹോട്ടലുകൾ
മോഹൻ (സംവിധായകൻ)
മലയാളചലച്ചിത്രസംവിധായകനാണ് മോഹൻ. വിടപറയും മുമ്പേ, പക്ഷേ, അങ്ങനെ ഒരു അവധിക്കാലത്ത്, ഇസബല്ല ഇടവേള തുടങ്ങി നിരവധി ചിത്രങ്ങൾ സംവിധാനം ചെയ്തു. അദ്ദേഹം അങ്ങനെ ഒരു അവധിക്കാലത്ത്, മുഖം, ശ്രുതി, ആലോലം  വിടപറയും മുമ്പേ എന്നീ അഞ്ചു സിനിമകൾക്ക് തിരക്കഥയും  എഴുതിയിട്ടുണ്ട്. ഇതിലെ ഇനിയും വരൂ കഥയറിയാതെ എന്നിവയുടെ കഥയും അദ്ദേഹത്തിന്റെതാണ്. ഉപാസന മോഹൻ തന്നെ നിർമ്മിച്ചതും ആണ്.
പി വേണുവിന്റെ സഹായി എന്ന നിലക്കാണ് അദ്ദെഹം തുടക്കം കുറിച്ചത്. പിന്നീട് ജോൺപോളുമായുള്ള പ്രവർത്തനം അദ്ദേഹത്തെ കലാപരമായും സാമ്പത്തികമായും മികവാർന്ന ചിത്രങ്ങളൂടെ സംവിധായകനാക്കി. മലയാളത്തിലെ ഗന്ധർവ്വനായ പത്മരാജനോടൊത്തും അദ്ദേഹത്തിന്റെ ഇടവേള ശാലിനി എന്റെ കൂട്ടുകരി പോലുള്ള സിനികകളീൽ ഒന്നിച്ചുപ്രവർത്തിക്കാൻ അദ്ദേഹത്തിനായി. മലയാളസിനിമയിലെ സുവർണ്ണകാലമായ 80തുകളിലെ മുൻ നിര സംവിധായകനായി അദ്ദേഹത്തെ കണക്കാക്കുന്നു.
സ്വകാര്യ ജീവിതം
തന്റെ രണ്ടുപെൺകുട്ടികൾ എന്ന സിനിമയിലെ നായികയായ അനുപമയെ ആണ് മോഹൻ വിവാഹം ചെയ്തത്. ഈ ദമ്പതിമാർക്ക് രണ്ട് ആൺകുട്ടികൾ ഉണ്ട്.
Further reading
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചലച്ചിത്രസംവിധായകർ വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളതിരക്കഥാകൃത്തുക്കൾ
പാലാരിവട്ടം മേൽപ്പാലം
സംസ്ഥാനസർക്കാറിനു കീഴിലുള്ള കേരള റോഡ് ഫണ്ട് ബോർഡിനു ഇന്ധനസെസ് വിഹിതമായി ലഭിക്കുന്ന തുക ഉപയോഗിച്ചാണ് പാലം നിർമ്മിച്ചത്. ദേശീയപാത 66, തിരക്കേറിയ എറണാകുളം - മൂവാറ്റുപുഴ സംസ്ഥാനപാത എന്നിവ സന്ധിക്കുന്ന പാലാരിവട്ടം ജംഗ്ഷനിലാണ് പാലം.
2014 സെപ്തംബറിൽ നിർമ്മാണപ്രവർത്തങ്ങൾ ആരംഭിച്ചു. ആർ ഡി എസ് പ്രൊജക്ട് എന്ന സ്ഥാപനമാണ് പാലം നിർമ്മിച്ചത്.
2016 ഒക്ടോബർ 12 ബുധനാഴ്ച മുഖ്യമന്ത്രി ശ്രീ പിണറായി വിജയൻ പാലം നാടിനു സമർപ്പിച്ചു. പാലം നിർമ്മിച്ച് 2 വർഷം ആയപ്പോൾ പാലത്തിൽ ആറിടത്ത് വിള്ളൽ കണ്ടെത്തിയിരുന്നു. തുടർന്ന് 2019 മേയ് 1-ന് രാത്രി മുതൽ പാലം ഒരു മാസത്തേക്ക് അറ്റകുറ്റപ്പണികൾക്കായി അടച്ചുപൂട്ടി. മേൽപ്പാലനിർമ്മാണത്തിൽ ഗുരുതര പിഴവ് ഉണ്ടായതാണ് രണ്ടര വർഷം കൊണ്ട് പാലത്തിന്റെ ബലക്ഷക്ഷയത്തിനു കാരണമെന്ന് വിദഗ്ദ്ധർ പറയുന്നു. പാലം തുറന്ന് ഒരു വർഷം കഴിഞ്ഞപ്പോൾ തന്നെ പാലത്തിലെ റോഡിലെ ടാറിളകിയിരുന്നു. എക്സ്പാൻഷൻ ജോയിന്റുകളുടെയും പാലത്തെ താങ്ങി നിർത്തുന്ന ബെയറിംഗുകളുടെയും നിർമ്മാണത്തിലുണ്ടായ വീഴ്ചയാണ് ബലക്ഷയത്തിലേക്ക് നയിച്ചത്. പാലത്തിന്റെ സുരക്ഷയെ കുറിച്ച് ഐഐടി മദ്രാസ് പഠനം നടത്തിയിരുന്നു.
അഴിമതി ആരോപണം
കൊച്ചി നഗരത്തിലേക്കുള്ള ഗതാഗത തിരക്ക് കുറയ്ക്കുവാനായി നിർമ്മിച്ചതാണീ മേൽപ്പാലം. ഐക്യ ജനാധിപത്യ മുന്നണി സർക്കാർ  അധികാരത്തിൽ ഇരുന്ന കാലത്ത് 2014 സെപ്റ്റംബർ ഒന്നിനാണ് പാലത്തിന്റെ നിർമ്മാണം ആരംഭിച്ചത്. 2016 ഒക്ടോബർ 12ന് കേരളാ മുഖ്യമന്ത്രിയായിരുന്ന പിണറായി വിജയനാണ് പാലാരിവട്ടം മേൽപ്പാലം ഉദ്ഘാടനം ചെയ്തത്.
ഗതാഗതം ആരംഭിച്ച് ഒരു വർഷത്തിനുള്ളിൽ തന്നെ തന്നെ പാലത്തിൽ കുഴികൾ കാണുകയും ഇതിനെ തുടർന്ന് പാലാരിവട്ടം സ്വദേശിയായ കെ.വി. ഗിരിജൻ മന്ത്രിക്ക് പരാതി നൽകുകയും ചെയ്തു. പരാതിയെ തുടർന്ന് അതിനെ പറ്റി അന്വോഷിക്കാനായി കേരളം റോഡ്സ് ആൻഡ് ബ്രിഡ്ജസ് കോർപറേഷനെ ചുമതലപ്പെടുത്തുകയും ചെയ്തു. അന്ന് താത്കാലിക പ്രശ്ന പരിഹാരം എന്നോണം സ്പാനിനു അടിയിലുള്ള ബൈയറിങ്ങിനു താത്കാലിക താങ്ങ് നൽകി. എന്നാൽ തൊട്ടടുത്ത വർഷം തന്നെ 2019 മേയ് 1-ന് രാത്രി മുതൽ പാലം ഒരു മാസത്തേക്ക് അറ്റകുറ്റപ്പണികൾക്കായി അടച്ചുപൂട്ടി. മേൽപ്പാലനിർമ്മാണത്തിൽ ഗുരുതര പിഴവ് ഉണ്ടായതാണ് രണ്ടര വർഷം കൊണ്ട് പാലത്തിന്റെ ബലക്ഷക്ഷയത്തിനു കാരണമെന്ന് വിദഗ്ദ്ധർ പറയുന്നു. പാലം തുറന്ന് ഒരു വർഷം കഴിഞ്ഞപ്പോൾ തന്നെ പാലത്തിലെ റോഡിലെ ടാറിളകിയിരുന്നു. എക്സ്പാൻഷൻ ജോയിന്റുകളുടെയും പാലത്തെ താങ്ങി നിർത്തുന്ന ബെയറിംഗുകളുടെയും നിർമ്മാണത്തിലുണ്ടായ വീഴ്ചയാണ് ബലക്ഷയത്തിലേക്ക് നയിച്ചത്.
മദ്രാസ് ഐഐടി പാലത്തിന്റെ ബലക്ഷയത്തെ കുറിച്ച് പഠനം നടത്തുകയും ബലക്ഷയം ഉണ്ടായതിനു കാരണം പാലം നിർമ്മിക്കാനായി ഉണ്ടാക്കിയ കോൺക്രീറ്റ് മിശ്രിതം ഗുണനിലവാരം ഇല്ലാത്തതായിരുന്നു എന്നും കണ്ടെത്തി. ഇതിനെ തുടർന്ന് സർക്കാർ വിജിലൻസ് അന്വോഷണത്തിനു ഉത്തരവിട്ടു. 2020 സെപ്റ്റംബറിൽ പാലം പൊളിച്ചുപണിയാനുള്ള സംസ്ഥാന സർക്കാർ തീരുമാനം സുപ്രീം കോടതി ശരിവച്ചു. പാലത്തിനു ഭാരപരിശോധന നിർദേശിച്ച ഇടക്കാല ഹൈക്കോടതി ഉത്തരവ് ജസ്റ്റിസ് റോഹിന്റൻ നരിമാൻ അധ്യക്ഷനായ ബെഞ്ച് റദ്ദാക്കി. പാലം എത്രയും വേഗം പൊളിച്ചുപണിയണമെന്ന് കോടതി ആവശ്യപ്പെട്ടു. മേൽപ്പാലം അടച്ചിട്ടു 16 മാസവും 22 ദിവസവും പിന്നിട്ടപ്പോഴാണ് സുപ്രീംകോടതി വിധി വന്നത്. പാലത്തിന്റെ നിർമാണ മേൽനോട്ട ചുമതല ഇ. ശ്രീധരനു നൽകാനും 9 മാസത്തിനകം പണി പൂർത്തിയാക്കാനും സർക്കാർ തീരുമാനിച്ചു.
അവലംബം
വർഗ്ഗം:കേരളത്തിലെ പാലങ്ങൾ
വി.ഒ. മർക്കോസ്
പറവൂർ ടി.കെ. - നാരായണപിള്ള പ്രധാനമന്ത്രിയായുളള തിരുവിതാംകൂർ മന്ത്രിസഭയിൽ ഭക്ഷ്യ-വനം വകുപ്പു മന്ത്രി (1949-51)യായിരുന്നു '''വി.ഒ. മർക്കോസ്.''' പിന്നീട് കോട്ടയം  നഗരസഭ ചെയർമാനും ഡി.സി.സി പ്രസിഡന്റുമായി.
ജീവിതരേഖ
കോട്ടയം ഈരയിൽക്കടവ് വാതക്കാട്ട് വീട്ടിൽ ജനിച്ചു. 1954 ലെ തെരഞ്ഞെടുപ്പിൽ റാന്നിയിൽ നിന്ന് മത്സരിച്ചെങ്കിലും പി.എസ്.പി സ്ഥാനാർത്ഥി ഇടിക്കുളയോട് തോറ്റു. തിരു കൊച്ചി സംയോജനത്തിനായി ഇന്ത്യൻ സർക്കാർ 1949 ൽ രൂപീകരിച്ച കമ്മിറ്റിയിൽ പനമ്പിള്ളി മേനോനോടൊപ്പം അംഗമായിരുന്നു.
അധ്യാപികയായിരുന്ന റോസ് മർക്കോസായിരുന്നു ഭാര്യ.
അവലംബം
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:കേരളത്തിലെ രാഷ്ട്രീയപ്രവർത്തകർ
ലക്കാവാന്ന നദി
ലക്കാവാന്ന നദി പെൻസിൽവാനിയയുടെ വടക്കുകിഴക്കൻ മേഖലയിലെ സുസ്ക്വെഹാന്ന നദിയുടെ 42 മൈൽ നീളമുള്ള (68 കി.മീ) ഒരു പോഷകനദിയാണ്. ഒരുകാലത്ത് അമേരിക്കൻ ഐക്യനാടുകളിലെ  ആന്ത്രാസൈറ്റ് തരം കൽക്കരി ഖനനത്തിന്റെ കേന്ദ്രമായിരുന്ന വടക്കൻ പോക്കോണോ പർവതനിരകളിലൂടെയാണ് ഇത് ഒഴുകുന്നത്. പെൻസിൽവാനിയയിലെ വടക്കൻ വെയ്ൻ കൗണ്ടിയിൽനിന്നാരംഭിച്ച് പെൻസിൽവാനിയയിലെ ദുരിയയിലെ കിഴക്കൻ ലുസെർൺ കൗണ്ടിയിൽ അവസാനിക്കുന്നു. നദിയുടെ താഴ്ന്ന ഭാഗങ്ങൾ 19-ആം നൂറ്റാണ്ടിൽ ഒരു വ്യാവസായിക കേന്ദ്രമായി നദീ തീരത്ത് വളർന്ന സ്ക്രാന്റൺ നഗരത്തിൻറെ നാഗരിക മേഖലയിലൂടെയാണ് ഒഴുകുന്നത്. ശാഖകളായി പിരിയുന്ന അരുവി എന്നർത്ഥം വരുന്ന ലെന്നി ലെനാപ് പദത്തിൽ നിന്നാണ് ഇതിന്റെ പേര് ഉരുത്തിരിഞ്ഞത്.
സുസ്ക്വെഹന്ന, വെയ്ൻ കൌണ്ടികൾക്കിടയിലുള്ള അതിർത്തിയിൽ പടിഞ്ഞാറ്, കിഴക്ക് ശാഖകളായി എന്നീ രണ്ട് ശാഖകളായി നദി ഉത്ഭവിക്കുന്നു. ഓരോന്നിനും ഏകദേശം 12 മൈൽ (19 കി.മീ) നീളമുള്ള ഈ ശാഖകൾ, തെക്കോട്ട് തിരിഞ്ഞ് സമാന്തരമായി ഒഴുകി, യൂണിയൻ ഡേലിലെ സ്റ്റിൽവാട്ടർ ലേക്ക് റിസർവോയറിൽവച്ച് ലയിക്കുന്നു. ഈ സംയോജിത നദി ഫോറസ്റ്റ് സിറ്റി, കാർബൺ‍ഡേൽ, മെയ്ഫീൽഡ്, ജെർമിൻ, ആർച്ച്ബാൾഡ്, ജെസ്സപ്പ്, ബ്ലേക്ക്ലി, ഒലിഫന്റ്, ഡിക്സൺ സിറ്റി, ത്രൂപ്പ്, സ്ക്രാന്റൺ, ടെയ്‌ലർ, മൂസിക്, ഓൾഡ് ഫോർജ്, ദുറിയ എന്നിവിടങ്ങളിലൂടെ തെക്കുപടിഞ്ഞാറായി ഒഴുകുന്നു. സ്ക്രാൻറണ് 8 മൈൽ (13 കിലോമീറ്റർ) പടിഞ്ഞാറ്-തെക്കുപടിഞ്ഞാറായി പിറ്റ്‍സൺ നഗരത്തിൻറെ വടക്കൻ അതിർത്തിയിൽവച്ച് സസ്ക്വെഹന്ന നദിയുമായി ചേരുന്നു. സുസ്ക്വെഹന്ന നദിയുടെ ഭാഗമാകുന്ന ഇത്, ആത്യന്തികമായി ചെസാപീക്ക് ഉൾക്കടലിലേയ്ക്ക് ഒഴുകുന്നു.
ഇരുപതാം നൂറ്റാണ്ടിന്റെ മധ്യത്തോടെ, നദിയുടെ നീർത്തടം ഖനികളിൽനിന്നുള്ള ഒഴുകുന്ന മലിന ജലത്താൽ ഗുരുതരമായി മലിനീകരണത്തെ നേരിട്ടു. മേഖലയിലെ വ്യവസായിക തകർച്ചയും ഫെഡറൽ, സംസ്ഥാന, സ്വകാര്യ ശ്രമങ്ങളും ജലത്തിന്റെ ഗുണനിലവാരം മെച്ചപ്പെടുത്തി. എന്നിരുന്നാലും, ചെസാപീക്ക് ബേയിലെ ഏറ്റവും വലിയ മലിനീകരണ സ്രോതസ്സാണ് ലക്കവാന്ന നദി. നദിയുടെ ഉപരി ഭാഗം ട്രൗട്ട് മത്സ്യബന്ധനത്തിനുള്ള ഒരു ജനപ്രിയ സ്ഥലമാണ്. 1997-ൽ ഇത് അമേരിക്കൻ പൈതൃക നദിയായി പ്രഖ്യാപിക്കപ്പെട്ടു.
അബ്ദുള്ള പാലേരി
കേരളത്തിലെ ഒരു പക്ഷിനിരീക്ഷകനാണ് അബ്ദുള്ള പാലേരി. കേരളത്തിലെ നീലക്കോഴികളെക്കുറിച്ചുള്ള പഠനത്തിന് ഡോക്ടറേറ്റ് നേടിയ ഇദ്ദേഹം അധ്യാപകനായി ജോലി ചെയ്യുന്നു. അദ്ദേഹത്തിന്റെ വരൂ, നമുക്കു പൂമ്പാറ്റകളെ നിരീക്ഷിക്കാം എന്ന കൃതിക്ക് 2012-ലെ ബാലസാഹിത്യപുരസ്കാരം (ശാസ്ത്രം) ലഭിച്ചിരുന്നു. നിലവിൽ കേരളത്തിലെത്തുന്ന ദേശാടനപ്പക്ഷികളെ കുറിച്ച് പഠനം നടത്തിവരികയാണ് അബ്ദുല്ല പാലേരി.
അവലംബം
വർഗ്ഗം:പക്ഷി നിരീക്ഷകർ
ദേശീയ ചലച്ചിത്ര പുരസ്കാരം 2012
ഇന്ത്യാ ഗവൺമെന്റ് നൽകുന്ന 2012-ലെ അറുപതാമത് ദേശീയ ചലച്ചിത്രപുരസ്കാരങ്ങൾ 2013 മാർച്ച് 18-ന്‌ പ്രഖ്യാപിച്ചു.
പുരസ്കാരങ്ങൾ
thumb|right|200px|മികച്ച നടനുള്ള പുരസ്കാരം നേടിയ [[ഇർ‌ഫാൻ ഖാൻ]]
പുറത്തേക്കുള്ള കണ്ണികൾ
വർഗ്ഗം:ദേശീയ ചലച്ചിത്രപുരസ്കാരങ്ങൾ വർഗ്ഗം:2012
ഹിന്ദു അൺഡിവൈഡഡ് ഫാമിലി
ഘടന
കാലങ്ങളായി ഇന്ത്യയിൽ നിലനിന്നുവന്ന കുടുംബസംവിധാനമാണ് കൂട്ടുകുടുംബം എന്നത്. വിവിധ തലമുറകളിൽ പെട്ട കുടുംബം ഒരുവീട്ടിൽ ഒന്നിച്ചുതാമസിക്കുന്ന സംവിധാനമാണിത്. ഭർത്താവ്, ഭാര്യ, ആണ്മക്കൾ, അവിവാഹിതരായ പെണ്മക്കൾ, ആണ്മക്കളുടെ ഭാര്യമാർ, അവരുടെ മക്കൾ എന്നിവർ ഉൾപ്പെടുന്നതാണ് ഒരു പ്രാഥമിക HUF. ഇത് വളർന്ന് വീണ്ടും വികസിക്കാവുന്നതാണ്. എന്നാൽ അംഗങ്ങളുടെ മരണം ഒരിക്കലും ഈ യൂണിറ്റിന്റെ അസ്ഥിത്വത്തെ ബാധിക്കുന്നില്ല.
കുടുംബത്തെ നയിക്കുന്ന  'കർത്താ'  എന്ന് വിളിക്കപ്പെടുന്ന മുതിർന്ന പുരുഷനാണ്. അദ്ദേഹമാണ് മുഴുവൻ കുടുംബത്തിനും വേണ്ടി സാമ്പത്തികവും സാമൂഹികവുമായ കാര്യങ്ങളിൽ തീരുമാനങ്ങൾ എടുക്കുന്നത്. ഇദ്ദേഹത്തിന്റെ ഭാര്യക്ക് കൂട്ടുകുടുംബത്തിൽ നിർണ്ണായക സ്വാധീനം ചെലുത്തുന്നു. കുടുംബത്തിലെ മറ്റ് അംഗങ്ങൾ ' കോപാർസെനർമാർ' എന്നറിയപ്പെടുന്നു. കുടുംബത്തിലെ മൊത്തം വരുമാനം ഒരു പൊതുഫണ്ടിൽ എത്തുകയും, കർത്തായുടെ നേതൃത്വത്തിൽ ആവശ്യാനുസാരം അംഗങ്ങൾക്കിടയിൽ വീതിക്കപ്പെടുകയും ചെയ്യുന്നു. ഇന്ത്യയിൽ നടന്ന നഗരവൽക്കരണം, സാമ്പത്തിക വികസനം എന്നിവയൊക്കെ കാരണമായി അണുകുടുംബങ്ങൾ വ്യാപിച്ചതോടെ കൂട്ടുകുടുംബങ്ങളിലെ അംഗങ്ങളുടെ എണ്ണം കുറഞ്ഞുകൊണ്ട് വന്നു.
ഹിന്ദു അവിഭക്ത കുടുംബം അല്ലെങ്കിൽ HUF എന്നത് ഹിന്ദു വിവാഹ നിയമവുമായി ബന്ധപ്പെട്ട നിയമപരമായ പദമാണ്. 2005 മുതൽ HUF-ലെ സ്ത്രീ അംഗങ്ങൾക്ക് എച്ച്‌യുഎഫിലെ സ്വത്തിന്റെ ഓഹരി അവകാശവും നൽകിയിട്ടുണ്ട്. അതുവരെ HUF-ലെ പുരുഷ അംഗങ്ങൾക്ക് മാത്രമേ ഓഹരി ലഭിച്ചിരുന്നുള്ളൂ. സ്തീകൾ വിവാഹിതരായി മാറിയാൽ കുടുംബ സ്വത്ത് വിഹിതം ലഭിക്കുകയില്ല.
2016-ൽ കോടതി വിധി വരുന്നത് വരെ സ്ത്രീകൾക്ക് കർത്താ പദവിക്ക് അർഹതയുണ്ടായിരുന്നില്ല. വിധി വന്നതോടെ കുടുംബത്തിലെ മുതിർന്ന സ്ത്രീക്ക് കർത്താ ആകാൻ സാധിക്കും. എന്നാൽ ഇപ്പോഴും ആദായനികുതി നിയമപ്രകാരം സ്ത്രീ കർത്താ ആയിട്ടുള്ള HUF-ന് ഇളവുകൾ ലഭിക്കുകയില്ല.
ബെർട്ട കാസെറസ്
ഒരു ഹോണ്ടുറാൻ പരിസ്ഥിതി പ്രവർത്തകയും തദ്ദേശീയ നേതാവും കൗൺസിൽ ഓഫ് പോപ്പുലർ ആൻഡ് ഇൻഡിജെനസ് ഓർഗനൈസേഷൻ ഓഫ് ഹോണ്ടുറാസ് (COPINH) സഹസ്ഥാപകയും കോർഡിനേറ്ററുമായിരുന്നു    ബെർട്ട ഇസബെൽ കാസെറസ് ഫ്ലോറസ് (സ്പാനിഷ് ഉച്ചാരണം: [ˈbeɾta isaˈβel askaseɾes ˈfloɾes]; 4 മാർച്ച് 1971 - 2 മാർച്ച് 2016) (ലെങ്ക). റിയോ ഗ്വാൾകാർക്കിൽ വെച്ച് "ലോകത്തിലെ ഏറ്റവും വലിയ ഡാം നിർമ്മാതാവിനെ അഗുവ സാർക്ക ഡാമിന്റെ നിർമ്മാണത്തിൽ നിന്ന് പിൻ‌വലിക്കാൻ വിജയകരമായി സമ്മർദ്ദം ചെലുത്തിയ ഒരു അടിത്തട്ടിലുള്ള പ്രചാരണത്തിന് 2015 ൽ ബെർട്ടക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
വർഷങ്ങളായി അവരുടെ ജീവനെതിരായ ഭീഷണികൾക്ക് ശേഷം സായുധ നുഴഞ്ഞുകയറ്റക്കാർ അവരെ വീട്ടിൽ വച്ച് കൊലപ്പെടുത്തി. യുഎസ് പരിശീലനം നേടിയ ഹോണ്ടുറാൻ മിലിട്ടറിയിലെ ഒരു മുൻ സൈനികൻ കൊലപാതകത്തിന് മാസങ്ങൾക്ക് മുമ്പ് കാസെറസിന്റെ പേര് അവരുടെ ഹിറ്റ്‌ലിസ്റ്റിലുണ്ടെന്ന് വാദിച്ചു. 2017 ഫെബ്രുവരിയിലെ കണക്കനുസരിച്ച് അറസ്റ്റിലായ എട്ട് പേരിൽ മൂന്നുപേർ യുഎസ് പരിശീലനം നേടിയ എലൈറ്റ് മിലിട്ടറി സൈനികരുമായി ബന്ധപ്പെട്ടിരിക്കുന്നു: രണ്ടുപേർ യുഎസ്എയിലെ ജോർജിയയിലെ ഫോർട്ട് ബെന്നിംഗിൽ ലാറ്റിനമേരിക്കയിൽ ബിരുദധാരികൾ നടത്തിയ ആയിരക്കണക്കിന് കൊലപാതകങ്ങളും മനുഷ്യാവകാശ ലംഘനങ്ങളുമായി ബന്ധപ്പെട്ടിരിക്കുന്ന WHINSEC എന്ന് പുനർനാമകരണം ചെയ്യപ്പെട്ട മുൻ സ്കൂൾ ഓഫ് അമേരിക്കാസ് (എസ്ഒഎ) ൽ പരിശീലനം നേടിയിട്ടുണ്ട്. 2017 നവംബറിൽ, അന്താരാഷ്ട്ര നിയമ വിദഗ്ധരുടെ ഒരു സംഘം "ധനകാര്യ സ്ഥാപനങ്ങളുടെ മനഃപൂർവമായ അവഗണന" കണ്ടെത്തുന്ന ഒരു റിപ്പോർട്ട് പുറത്തിറക്കി. ഉദാഹരണത്തിന് സെൻട്രൽ അമേരിക്കൻ ബാങ്ക് ഫോർ ഇക്കണോമിക് ഇന്റഗ്രേഷൻ (CABEI), നെതർലാൻഡ്‌സ് ഡെവലപ്‌മെന്റ് ഫിനാൻസ് ഇൻസ്റ്റിറ്റ്യൂഷൻ (FMO), “ഏതെങ്കിലും എതിർപ്പിനെ നിയന്ത്രിക്കാനും നിർവീര്യമാക്കാനും ഇല്ലാതാക്കാനും” ഫിൻ‌ഫണ്ട് ഓഹരി ഉടമകൾ, എക്സിക്യൂട്ടീവുകൾ, മാനേജർമാർ, ഡെസയിലെ ജീവനക്കാർ, ഡെസയ്ക്ക് വേണ്ടി പ്രവർത്തിക്കുന്ന സ്വകാര്യ സുരക്ഷാ കമ്പനികൾ, പൊതു ഉദ്യോഗസ്ഥർ, സംസ്ഥാന സുരക്ഷാ ഏജൻസികൾ എന്നിവരുമായി ഒരു നയോപായ വൈദഗ്‌ദ്ധ്യം പിന്തുടർന്നു.
ഗ്ലോബൽ വിറ്റ്‌നസിന്റെ ഗവേഷണ പ്രകാരം 2014 ൽ ഹോണ്ടുറാസിൽ 12 പരിസ്ഥിതി പ്രവർത്തകർ കൊല്ലപ്പെട്ടു. വനങ്ങളെയും നദികളെയും സംരക്ഷിക്കുന്ന പ്രവർത്തകർക്ക് അതിന്റെ വലുപ്പവുമായി താരതമ്യപ്പെടുത്തുമ്പോൾ ലോകത്തിലെ ഏറ്റവും അപകടകരമായ രാജ്യമായി ഇത് മാറുന്നു. ബെർട്ട കോസെറസിന്റെ കൊലപാതകത്തെ തുടർന്ന് ഒരേ മാസത്തിനുള്ളിൽ രണ്ട് പ്രവർത്തകരെ കൂടി കൊലപ്പെടുത്തി.
പുറംകണ്ണികൾ
വർഗ്ഗം:1971-ൽ ജനിച്ചവർ വർഗ്ഗം:മാർച്ച് 4-ന് ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:മാർച്ച് 2-ന് മരിച്ചവർ വർഗ്ഗം:ഹോണ്ടുറാൻ പരിസ്ഥിതി പ്രവർത്തകർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
യെവ്ഗെനി ഒനേഗിൻ
പുഷ്കിൻ രചിച്ച ഒരു നോവലാണ് യെവ്ഗെനി ഒനേഗിൻ (Eugene OneginЕвге́ний Оне́гин, BGN/PCGN: Yevgeniy Onegin).
കാവ്യരൂപത്തിലുള്ള നോവലായ ഈ കൃതി പരമ്പരയായി 1823 മുതൽ 1831 വരെ പ്രസിദ്ധീകരിക്കപ്പെട്ടു.1833-ലാണ് പൂർണ്ണരൂപത്തിലുള്ള ആദ്യ പ്രസിധീകരണം.
പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ്
മുമ്പ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ യൂണിവേഴ്സിറ്റി എന്ന് അറിയപ്പെട്ടിരുന്ന പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് സയൻസസ് ആൻഡ് ആയുഷ്യൂ യൂണിവേഴ്സിറ്റി ഓഫ് ഛത്തീസ്ഗഢ്, ഇന്ത്യയിലെ ഛത്തീസ്ഗഡിലെ റായ്പൂരിൽ സ്ഥിതി ചെയ്യുന്ന ഒരു സംസ്ഥാന സർവ്വകലാശാലയാണ്. ഛത്തീസ്ഗഢിലെ ആയുഷ് ആൻഡ് ഹെൽത്ത് സയൻസ് യൂണിവേഴ്സിറ്റിക്ക് കീഴിലാണ് ഇത് സ്ഥാപിതമായത്. 2008 സെപ്‌റ്റംബർ 16 ന് ആണ് ഇത് സ്ഥാപിതമായത്.
ഡിഗ്രികൾ
യൂണിവേഴ്സിറ്റി ബാച്ചിലർ ഓഫ് സയൻസ് ഇൻ നഴ്സിംഗ് (ബിഎസ്സി എൻ), ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്), ബാച്ചിലർ ഓഫ് ഡെന്റൽ സർജറി (ബീഡിഎസ്), മാസ്റ്റർ ഓഫ് ഡെന്റൽ സർജറി (എംഡിഎസ്), ഡോക്ടർ ഓഫ് മെഡിസിൻ−MD, ബാച്ചിലർ ഓഫ് ഫിസിയോതെറാപ്പി (ബിപിടി) എന്നി കോഴ്സുകൾ വാഗ്ദാനം ചെയ്യുന്നു.
അവലംബം
<references group="" responsive="1">
വർഗ്ഗം:Coordinates on Wikidata വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
ക്വാറി
തുറസ്സായ ഖനിയാണ് ക്വാറി (Quarry). മാർബിൾ, ഗ്രാനൈറ്റ്, കരിങ്കല്ല്, മണൽ തുടങ്ങിയ നിർമ്മാണ സാമഗ്രികൾ കുഴിച്ചെടുക്കുന്നത് ഇത്തരം ക്വാറികളിൽ നിന്നാണ്.
പാരിസ്ഥിതിക പ്രശ്നങ്ങൾ
ക്വാറികളുണ്ടാക്കുന്ന പാരിസ്ഥിതിക പ്രശ്നങ്ങൾ പലയിടങ്ങളിലും പ്രക്ഷോഭങ്ങൾക്ക് കാരണമാകാറുണ്ട്. പ്രധാന പ്രശ്നങ്ങൾ:
അവലംബം
വർഗ്ഗം:ഖനനം വർഗ്ഗം:ക്വാറി
നാഷണൽ ഇൻഷുറൻസ് കമ്പനി
ഭാരതീയ കേന്ദ്ര സർക്കാരിന്റെ കീഴിൽ പ്രവർത്തിക്കുന്ന ഒരു പൊതുമുതൽ ജനറൽ ഇൻഷുറൻസ് കമ്പനിയാണ് നാഷണൽ ഇൻഷുറൻസ് കമ്പനി ലിമിറ്റഡ് (NICL). 1906-ൽ സ്ഥാപിതമായ ഇതിന്റെ തലസ്ഥാനം കൊൽക്കത്തയിലാണ്. 1972-ൽ മറ്റു പല കമ്പനികളുടെയും ഒപ്പം ഇതിനേയും ഇന്ത്യാ ഗവൺമെന്റ് ദേശസാത്കരിച്ചു.
അവലംബങ്ങൾ
വർഗ്ഗം:ഇന്ത്യയിലെ ഇൻഷുറൻസ് കമ്പനികൾ
ഡെൽറ്റ കൗണ്ടി (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു കൗണ്ടിയാണ് ഡെൽറ്റ കൗണ്ടി. 2010ലെ സെൻസസ് പ്രകാരം ഇവിടുത്തെ ജനസംഖ്യ 5,231 ആണ്.
ലോകത്തിലെ ഏറ്റവും ശക്തമായ വെള്ളപ്പൊക്കങ്ങളുടെ പട്ടിക
കുറഞ്ഞത് 50 മരണങ്ങളെങ്കിലുമുണ്ടായിട്ടുള്ള ലോകത്തിലെ ഏറ്റവും ശക്തമായ വെള്ളപ്പൊക്കങ്ങളുടെ പട്ടികയാണിത്.
അവലംബങ്ങൾ
വർഗ്ഗം:വെള്ളപ്പൊക്കങ്ങളുടെ പട്ടിക
ഇടയക്കുന്നം
എറണാകുളം ചേരാനല്ലൂർ പഞ്ചായത്തിലെ ഒരു ഗ്രാമമാണ് ഇടയക്കുന്നം. ആസ്റ്റർ മെഡിസിറ്റി എന്ന ആതുരാലയ സമുച്ചയം ഇവിടെ സ്ഥിതിചെയ്യുന്നു.
കെ.എം. ഫിലിപ്പ്
കേരളത്തിൽ നിന്നുള്ള വ്യവസായിയാണ് '''കെ.എം. ഫിലിപ്പ്'''. വ്യവസായരംഗത്തു നൽകിയ സംഭാവനകൾ പരിഗണിച്ച് രാഷ്‌ട്രം 2001ൽ അദ്ദേഹത്തെ പത്മശ്രീ പുരസ്‌കാരം നൽകി ആദരിച്ചിട്ടുണ്ട്.
ജീവിത രേഖ
മലയാള മനോരമ പത്രാധിപരായിരുന്ന കെ.സി. മാമ്മൻ മാപ്പിള – സാറാ ദമ്പതികളുടെ ആറാമത്തെ പുത്രനായി 1912 മേയ് രണ്ടിനു കോട്ടയത്താണ് കെ.എം. ഫിലിപ്പിന്റെ ജനനം. 2017 ജനുവരി 11ന് തന്റെ 104-മത്തെ വയസിൽ അന്തരിച്ചു. കോട്ടയം എംഡി സെമിനാരി സ്‌കൂളിലും സിഎംഎസ് കോളജിലും പ്രാഥമിക വിദ്യാഭ്യാസത്തിനുശേഷം മദ്രാസ് ലയോള കോളജിൽ മദ്രാസ് ലയോള കോളജിൽ നിന്ന് 1934 ൽ ധനതത്വശാസ്‌ത്രത്തിൽ ബിഎ (ഓണേഴ്‌സ്) പാസായി
കുടുംബം
ഭാര്യ - ചിന്നമ്മ. മക്കൾ - മാമ്മൻ ഫിലിപ്പ്, ഡോ. പീറ്റർ ഫിലിപ്പ്
അവലംബം
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
ഐസിസ്
പുരാതന ഈജിപ്റ്റിൽ ആരാധിച്ചിരുന്ന ഒരു സുപ്രധാന ദേവതയാണ് ഐസിസ്. (ഇംഗ്ലീഷ്:Isis (Ἶσις ); ഐസിസ് ദേവതയെ ആദ്യമായി ആരാധിച്ചത് ഈജിപ്റ്റുകാർ ആയിരുന്നെങ്കിലും പിന്നീട് റോമൻ സാമ്രാജ്യത്തിലേക്കും ശേഷം ഗ്രീക്കൊ-റോമൻ കാലഘട്ടത്തിലേക്കും ഐസിസ് ആരാധന സംക്രമിച്ചിരുന്നു. ആധുനികകാലത്ത് ചില മതങ്ങളിലും ഐസിസ് ആരാധന നിലനിൽക്കുന്നുണ്ട്
ശ്രേഷ്ഠയായ മാതവായും ഭാര്യയായുമാണ് ഈജിപ്ഷ്യർ ഐസിസിനെ കണ്ടിരുന്നത്. പ്രകൃതി, ഇന്ദ്രജാലം എന്നിവയുടെ അധിപയും ഐസിസ് ആയിരുന്നു. അടിമകൾ, പാപികൾ, കലാകാരന്മാർ എന്നിവരുടെ മിത്രമായും ഐസിസ് അറിയപ്പെട്ടിരുന്നു. എങ്കിലും ധനികരും, കന്യകമാരും, പ്രഭുക്കന്മാരും ഭരണാധികാരികളുമെല്ലാം ഐസിസ് ദേവിയെ ആരാധിച്ചുവന്നിരുന്നു. രാജാക്കന്മാരുടെയും രാജയോഗത്തിന്റെയും ദേവനായ ഹോറസ്, ഐസിസ്ന്റെ പുത്രനാണ് എന്നാണ് വിശ്വാസം (എങ്കിലും ചില വിശ്വാസപ്രകാരം ഹാത്തോറിന്റെ പുത്രനാണ് ഹോറസ്). പരേതരുടേയും കുട്ടികളുടേയും ദേവതയായും ഐസിസ് അറിയപ്പെട്ടിരുന്നു.
"സിംഹാസനം" എന്നാണ് ഐസിസ് എന്ന വാക്കിനർഥം. അതുകൊണ്ട് തന്നെ ഐസിസിന്റെ കിരീടത്തിൽ ഒരു സിംഹാസനത്തിനെ രൂപം കാണാം. സിംഹാസനത്തിന്റെ അഥവാ രാജാധികാരത്തിന്റ്റെ മനുഷ്യരൂപം എന്ന നിലയിൽ ഐസിസ് ദേവി, ഫറവോ മാരുടെ ശക്തിയേയും പ്രധിനിധികരിക്കുന്നു. ഫറവോമാരെ ഐസിസ് ദേവിയുടെ പുത്രന്മാരായ് കരുതിയിരുന്നു, ഐസിസ് നൽകിയ സിംഹാസനത്തിലാണ് ഫറവോമാർ ഉപവിഷ്ഠരാകുന്നത് എന്നാണ് വിശ്വാസം. ഈജിപ്റ്റിലൊട്ടാകെ ഐസിസ് ആരാധന നിലനിന്നിരുന്നു.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
വസന്തത്തിന്റെ കനൽവഴികളിൽ
2014 ൽ പുറത്തിറങ്ങിയ ഒരു മലയാളം ചലചിത്രമാണ് വസന്തത്തിന്റെ കനൽവഴികളിൽ. 1940 കളിൽ കേരളത്തിൽ പി. കൃഷ്ണപിള്ളയുടെ നേതൃത്വത്തിൽ ഉണ്ടായ കമ്മ്യൂണിസ്റ്റ് മുന്നേറ്റമാണ് സിനിമയുടെ ഇതിവൃത്തം.
അണിയറ പ്രവർത്തകർ
സംവിധാനം : അനിൽ നാഗേന്ദ്രൻ
അവലംബം
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ഒസ്സെഷ്യൻ ഭാഷ
ഒസ്സെഷ്യയിൽ സംസാരിക്കുന്ന ഒരു കിഴക്കൻ ഇറാനിയൻ ഭാഷയാണ് ഒസ്സെഷ്യൻ. ഒസ്സെറ്റെ, ഒസ്സെറ്റിക് എന്നീ പേരുകളിലും ഇത് അറിയപ്പെടുന്നു (ഒസ്സെഷ്യക്കാർ ഈ ഭാഷയെ വിളിക്കുന്നത് Ирон അയൺ എന്നാണ്). കോക്കസസ് മലനിരകളുടെ വടക്കൻ ചരിവുകളിലാണ് ഈ ഭാഷ സംസാ‌രിക്കപ്പെടുന്നത്.
റഷ്യയിലെ ഒസ്സെറ്റെ പ്രദേശം ഉത്തര ഒസ്സെഷ്യ-അലാനിയ എന്നാണ് അറിയപ്പെടുന്നത്. അതിർത്തിക്ക് തെക്കുള്ള പ്രദേശം ദക്ഷിണ ഒസ്സെഷ്യ എന്നും അറിയപ്പെടുന്നു. റഷ്യ, നിക്കരാഗ്വ, വെനസ്വേല, നൗറു എന്നീ രാജ്യങ്ങൾ ഇത് സ്വതന്ത്ര രാജ്യമാണെന്ന് അംഗീകരിച്ചിട്ടുണ്ടെങ്കിലും അന്താരാഷ്ട്ര സമൂഹം പൊതുവിൽ ഇത് ജോർജ്ജിയയുടെ ഭാഗമായാണ് കരുതുന്നത്. ഒസ്സെഷ്യൻ ഭാഷ ഉദ്ദേശം 525,000 ആൾക്കാർ സംസാരിക്കുന്നുണ്ട്. ഇതിൽ അറുപത് ശതമാനം ഉത്തര ഒസ്സെഷ്യയിലാണ് ജീവിക്കുന്നത്. ഉദ്ദേശം പത്തു ശതമാനം പേർ ദക്ഷിണ ഒസ്സെഷ്യയിലും താമസിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:റഷ്യയിലെ ഭാഷകൾ വർഗ്ഗം:ഇറാനിയൻ ഭാഷകൾ